pli: Dhammavavatthānena vicikicchaṁ sammā samucchindati.


nikaya: ps

layer: root

title_pli: Paṭisambhidāmagga 1 Mahāvagga

pli: Ñāṇena avijjaṁ sammā samucchindati.


pli: Pāmojjena aratiṁ sammā samucchindati.


pli: Paṭhamena jhānena nīvaraṇe sammā samucchindati …pe…


pli: arahattamaggena sabbakilese sammā samucchindati.


pli: <b>Nirodhe</b>ti nekkhammena kāmacchandaṁ nirodheti.


pli: Abyāpādena byāpādaṁ nirodheti.


pli: Ālokasaññāya thinamiddhaṁ nirodheti.


pli: Avikkhepena uddhaccaṁ nirodheti.


pli: Ñāṇena avijjaṁ nirodheti.


pli: Pāmojjena aratiṁ nirodheti.


pli: Paṭhamena jhānena nīvaraṇe nirodheti …pe…


pli: arahattamaggena sabbakilese nirodheti.


pli: <b>Anupaṭṭhānatā</b>ti nekkhammaṁ paṭiladdhassa kāmacchando na upaṭṭhāti.


pli: Abyāpādaṁ paṭiladdhassa byāpādo na upaṭṭhāti.


pli: Ālokasaññaṁ paṭiladdhassa thinamiddhaṁ na upaṭṭhāti.


pli: Avikkhepaṁ paṭiladdhassa uddhaccaṁ na upaṭṭhāti.


pli: Dhammavavatthānaṁ paṭiladdhassa vicikicchā na upaṭṭhāti.


pli: Ñāṇaṁ paṭiladdhassa avijjā na upaṭṭhāti.


pli: Pāmojjaṁ paṭiladdhassa arati na upaṭṭhāti.


pli: Paṭhamaṁ jhānaṁ paṭiladdhassa nīvaraṇā na upaṭṭhahanti …pe…


pli: arahattamaggaṁ paṭiladdhassa sabbakilesā na upaṭṭhahanti.


pli: <b>Saman</b>ti kāmacchandassa pahīnattā nekkhammaṁ samaṁ.


pli: Byāpādassa pahīnattā abyāpādo samaṁ.


pli: Thinamiddhassa pahīnattā ālokasaññā samaṁ.


pli: Uddhaccassa pahīnattā avikkhepo samaṁ.


pli: Vicikicchāya pahīnattā dhammavavatthānaṁ samaṁ.


pli: Avijjāya pahīnattā ñāṇaṁ samaṁ.


pli: Aratiyā pahīnattā pāmojjaṁ samaṁ.


pli: Nīvaraṇānaṁ pahīnattā paṭhamaṁ jhānaṁ samaṁ …pe…


pli: sabbakilesānaṁ pahīnattā arahattamaggo samaṁ.


pli: <b>Sīsan</b>ti terasa sīsāni—


pli: palibodhasīsañca taṇhā, vinibandhanasīsañca māno, parāmāsasīsañca diṭṭhi, vikkhepasīsañca uddhaccaṁ, saṅkilesasīsañca avijjā, adhimokkhasīsañca saddhā, paggahasīsañca vīriyaṁ, upaṭṭhānasīsañca sati, avikkhepasīsañca samādhi, dassanasīsañca paññā, pavattasīsañca jīvitindriyaṁ, gocarasīsañca vimokkho, saṅkhārasīsañca nirodho.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “sabbadhammānaṁ sammā samucchede nirodhe ca anupaṭṭhānatā paññā samasīsaṭṭhe ñāṇaṁ”.


pli: Samasīsaṭṭhañāṇaniddeso chattiṁsatimo.


pli: 1.1.37. Sallekhaṭṭhañāṇaniddesa


pli: Kathaṁ puthunānattatejapariyādāne paññā sallekhaṭṭhe ñāṇaṁ?


pli: <b>Puthū</b>ti—


pli: rāgo puthu, doso puthu, moho puthu, kodho …pe…


pli: upanāho …


pli: makkho …


pli: paḷāso …


pli: issā …


pli: macchariyaṁ …


pli: māyā …


pli: sāṭheyyaṁ …


pli: thambho …


pli: sārambho …


pli: māno …


pli: atimāno …


pli: mado …


pli: pamādo …


pli: sabbe kilesā …


pli: sabbe duccaritā …


pli: sabbe abhisaṅkhārā …


pli: sabbe bhavagāmikammā.


pli: <b>Nānattekattan</b>ti kāmacchando nānattaṁ, nekkhammaṁ ekattaṁ.


pli: Byāpādo nānattaṁ, abyāpādo ekattaṁ.


pli: Thinamiddhaṁ nānattaṁ, ālokasaññā ekattaṁ.


pli: Uddhaccaṁ nānattaṁ, avikkhepo ekattaṁ.


pli: Vicikicchā nānattaṁ, dhammavavatthānaṁ ekattaṁ.


pli: Avijjā nānattaṁ, ñāṇaṁ ekattaṁ.


pli: Arati nānattaṁ, pāmojjaṁ ekattaṁ.


pli: Nīvaraṇā nānattaṁ, paṭhamaṁ jhānaṁ ekattaṁ …pe…


pli: sabbe kilesā nānattaṁ, arahattamaggo ekattaṁ.


pli: <b>Tejo</b>ti pañca tejā—


pli: caraṇatejo, guṇatejo, paññātejo, puññatejo, dhammatejo.


pli: Caraṇatejena tejitattā dussīlyatejaṁ pariyādiyati.


pli: Guṇatejena tejitattā aguṇatejaṁ pariyādiyati.


pli: Paññātejena tejitattā duppaññatejaṁ pariyādiyati.


pli: Puññatejena tejitattā apuññatejaṁ pariyādiyati.


pli: Dhammatejena tejitattā adhammatejaṁ pariyādiyati.


pli: <b>Sallekho</b>ti kāmacchando asallekho, nekkhammaṁ sallekho.


pli: Byāpādo asallekho, abyāpādo sallekho.


pli: Thinamiddhaṁ asallekho, ālokasaññā sallekho.


pli: Uddhaccaṁ asallekho, avikkhepo sallekho.


pli: Vicikicchā asallekho, dhammavavatthānaṁ sallekho.


pli: Avijjā asallekho, ñāṇaṁ sallekho.


pli: Arati asallekho, pāmojjaṁ sallekho.


pli: Nīvaraṇā asallekho, paṭhamaṁ jhānaṁ sallekho …pe…


pli: sabbakilesā asallekho, arahattamaggo sallekho.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “puthunānattatejapariyādāne paññā sallekhaṭṭhe ñāṇaṁ”.


pli: Sallekhaṭṭhañāṇaniddeso sattatiṁsatimo.


pli: 1.1.38 Vīriyārambhañāṇaniddesa


pli: Kathaṁ asallīnattapahitattapaggahaṭṭhe paññā vīriyārambhe ñāṇaṁ?


pli: Anuppannānaṁ pāpakānaṁ akusalānaṁ dhammānaṁ anuppādāya asallīnattapahitattapaggahaṭṭhe paññā vīriyārambhe ñāṇaṁ.


pli: Uppannānaṁ pāpakānaṁ akusalānaṁ dhammānaṁ pahānāya asallīnattapahitattapaggahaṭṭhe paññā vīriyārambhe ñāṇaṁ.


pli: Anuppannānaṁ kusalānaṁ dhammānaṁ uppādāya asallīnattapahitattapaggahaṭṭhe paññā vīriyārambhe ñāṇaṁ.


pli: Uppannānaṁ kusalānaṁ dhammānaṁ ṭhitiyā asammosāya bhiyyobhāvāya vepullāya bhāvanāya pāripūriyā asallīnattapahitattapaggahaṭṭhe paññā vīriyārambhe ñāṇaṁ.


pli: Anuppannassa kāmacchandassa anuppādāya asallīnattapahitattapaggahaṭṭhe paññā vīriyārambhe ñāṇaṁ.


pli: Uppannassa kāmacchandassa pahānāya asallīnattapahitattapaggahaṭṭhe paññā vīriyārambhe ñāṇaṁ.


pli: Anuppannassa nekkhammassa uppādāya asallīnattapahitattapaggahaṭṭhe paññā vīriyārambhe ñāṇaṁ.


pli: Uppannassa nekkhammassa ṭhitiyā asammosāya bhiyyobhāvāya vepullāya bhāvanāya pāripūriyā asallīnattapahitattapaggahaṭṭhe paññā vīriyārambhe ñāṇaṁ …pe….


pli: Anuppannānaṁ sabbakilesānaṁ anuppādāya asallīnattapahitattapaggahaṭṭhe paññā vīriyārambhe ñāṇaṁ.


pli: Uppannānaṁ sabbakilesānaṁ pahānāya asallīnattapahitattapaggahaṭṭhe paññā vīriyārambhe ñāṇaṁ …pe…


pli: anuppannassa arahattamaggassa uppādāya asallīnattapahitattapaggahaṭṭhe paññā vīriyārambhe ñāṇaṁ.


pli: Uppannassa arahattamaggassa ṭhitiyā asammosāya bhiyyobhāvāya vepullāya bhāvanāya pāripūriyā asallīnattapahitattapaggahaṭṭhe paññā vīriyārambhe ñāṇaṁ.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “asallīnattapahitattapaggahaṭṭhe paññā vīriyārambhe ñāṇaṁ”.


pli: Vīriyārambhañāṇaniddeso aṭṭhatiṁsatimo.


pli: 1.1.39. Atthasandassanañāṇaniddesa


pli: Kathaṁ nānādhammappakāsanatā paññā atthasandassane ñāṇaṁ?


pli: <b>Nānādhammā</b>ti pañcakkhandhā, dvādasāyatanāni, aṭṭhārasa dhātuyo, kusalā dhammā, akusalā dhammā, abyākatā dhammā, kāmāvacarā dhammā, rūpāvacarā dhammā, arūpāvacarā dhammā, apariyāpannā dhammā.


pli: <b>Pakāsanatā</b>ti rūpaṁ aniccato pakāseti, rūpaṁ dukkhato pakāseti, rūpaṁ anattato pakāseti.


pli: Vedanaṁ …pe…


pli: saññaṁ …


pli: saṅkhāre …


pli: viññāṇaṁ …


pli: cakkhuṁ …pe…


pli: jarāmaraṇaṁ aniccato pakāseti, jarāmaraṇaṁ dukkhato pakāseti, jarāmaraṇaṁ anattato pakāseti.


pli: <b>Atthasandassane</b>ti kāmacchandaṁ pajahanto nekkhammatthaṁ sandasseti.


pli: Byāpādaṁ pajahanto abyāpādatthaṁ sandasseti.


pli: Thinamiddhaṁ pajahanto ālokasaññatthaṁ sandasseti.


pli: Uddhaccaṁ pajahanto avikkhepatthaṁ sandasseti.


pli: Vicikicchaṁ pajahanto dhammavavatthānatthaṁ sandasseti.


pli: Avijjaṁ pajahanto ñāṇatthaṁ sandasseti.


pli: Aratiṁ pajahanto pāmojjatthaṁ sandasseti.


pli: Nīvaraṇe pajahanto paṭhamajjhānatthaṁ sandasseti …pe…


pli: sabbakilese pajahanto arahattamaggatthaṁ sandasseti.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “nānādhammappakāsanatā paññā atthasandassane ñāṇaṁ”.


pli: 1.1.40. Dassanavisuddhiñāṇaniddesa


pli: Kathaṁ sabbadhammānaṁ ekasaṅgahatānānattekattapaṭivedhe paññā dassanavisuddhiñāṇaṁ?


pli: apariyāpannā dhammā.


pli: <b>Ekasaṅgahatā</b>ti dvādasahi ākārehi sabbe dhammā ekasaṅgahitā.


pli: Tathaṭṭhena, anattaṭṭhena, saccaṭṭhena, paṭivedhaṭṭhena, abhijānanaṭṭhena, parijānanaṭṭhena, dhammaṭṭhena, dhātuṭṭhena, ñātaṭṭhena, sacchikiriyaṭṭhena, phusanaṭṭhena, abhisamayaṭṭhena—


pli: imehi dvādasahi ākārehi sabbe dhammā ekasaṅgahitā.


pli: <b>Nānattekattan</b>ti kāmacchando nānattaṁ, nekkhammaṁ ekattaṁ …pe…


pli: sabbakilesā nānattaṁ, arahattamaggo ekattaṁ.


pli: <b>Paṭivedhe</b>ti dukkhasaccaṁ pariññāpaṭivedhaṁ paṭivijjhati.


pli: <b>Dassanavisuddhī</b>ti sotāpattimaggakkhaṇe dassanaṁ visujjhati;


pli: Anāgāmimaggakkhaṇe dassanaṁ visujjhati;


pli: anāgāmiphalakkhaṇe dassanaṁ visuddhaṁ.


pli: arahattaphalakkhaṇe dassanaṁ visuddhaṁ.


pli: “sabbadhammānaṁ ekasaṅgahatānānattekattapaṭivedhe paññā dassanavisuddhiñāṇaṁ”.


pli: Dassanavisuddhiñāṇaniddeso cattālīsamo.


pli: 1.1.41. Khantiñāṇaniddesa


pli: Kathaṁ viditattā paññā khantiñāṇaṁ?


pli: Rūpaṁ aniccato viditaṁ, rūpaṁ dukkhato viditaṁ, rūpaṁ anattato viditaṁ.


pli: Yaṁ yaṁ viditaṁ taṁ taṁ khamatīti—


pli: viditattā paññā khantiñāṇaṁ.


pli: Vedanā …pe…


pli: saññā …


pli: saṅkhārā …


pli: viññāṇaṁ …


pli: cakkhu …pe…


pli: jarāmaraṇaṁ aniccato viditaṁ, jarāmaraṇaṁ dukkhato viditaṁ, jarāmaraṇaṁ anattato viditaṁ.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “viditattā paññā khantiñāṇaṁ”.


pli: Khantiñāṇaniddeso ekacattālīsamo.


pli: 1.1.42 Pariyogāhaṇañāṇaniddesa


pli: Kathaṁ phuṭṭhattā paññā pariyogāhaṇe ñāṇaṁ?


pli: Rūpaṁ aniccato phusati, rūpaṁ dukkhato phusati, rūpaṁ anattato phusati.


pli: Yaṁ yaṁ phusati taṁ taṁ pariyogahatīti—


pli: phuṭṭhattā paññā pariyogāhaṇe ñāṇaṁ.


pli: Vedanaṁ …pe…


pli: saññaṁ …


pli: saṅkhāre …


pli: cakkhuṁ …pe…


pli: jarāmaraṇaṁ aniccato phusati, dukkhato phusati, anattato phusati.


pli: “phuṭṭhattā paññā pariyogāhaṇe ñāṇaṁ”.


pli: Pariyogāhaṇañāṇaniddeso dvecattālīsamo.


pli: 1.1.43. Padesavihārañāṇaniddesa


pli: Kathaṁ samodahane paññā padesavihāre ñāṇaṁ?


pli: Micchādiṭṭhipaccayāpi vedayitaṁ, micchādiṭṭhivūpasamapaccayāpi vedayitaṁ.


pli: Sammādiṭṭhipaccayāpi vedayitaṁ, sammādiṭṭhivūpasamapaccayāpi vedayitaṁ.


pli: Micchāsaṅkappapaccayāpi vedayitaṁ, micchāsaṅkappavūpasamapaccayāpi vedayitaṁ.


pli: Sammāsaṅkappapaccayāpi vedayitaṁ, sammāsaṅkappavūpasamapaccayāpi vedayitaṁ …pe…


pli: micchāvimuttipaccayāpi vedayitaṁ, micchāvimuttivūpasamapaccayāpi vedayitaṁ.


pli: Sammāvimuttipaccayāpi vedayitaṁ, sammāvimuttivūpasamapaccayāpi vedayitaṁ.


pli: Chandapaccayāpi vedayitaṁ, chandavūpasamapaccayāpi vedayitaṁ.


pli: Vitakkapaccayāpi vedayitaṁ, vitakkavūpasamapaccayāpi vedayitaṁ.


pli: Saññāpaccayāpi vedayitaṁ, saññāvūpasamapaccayāpi vedayitaṁ.


pli: Chando ca avūpasanto hoti, vitakko ca avūpasanto hoti, saññā ca avūpasantā hoti, tappaccayāpi vedayitaṁ.


pli: Chando ca vūpasanto hoti, vitakko ca avūpasanto hoti, saññā ca avūpasantā hoti, tappaccayāpi vedayitaṁ.


pli: Chando ca vūpasanto hoti, vitakko ca vūpasanto hoti, saññā ca avūpasantā hoti, tappaccayāpi vedayitaṁ.


pli: Chando ca vūpasanto hoti, vitakko ca vūpasanto hoti, saññā ca vūpasantā hoti, tappaccayāpi vedayitaṁ.


pli: Appattassa pattiyā atthi āyavaṁ, tasmimpi ṭhāne anuppatte tappaccayāpi vedayitaṁ.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “samodahane paññā padesavihāre ñāṇaṁ”.


pli: Padesavihārañāṇaniddeso tecattālīsamo.


pli: 1.1.44–49 Chavivaṭṭañāṇaniddesa


pli: Kathaṁ adhipatattā paññā <b>saññāvivaṭṭe ñāṇaṁ</b>?


pli: Nekkhammādhipatattā paññā kāmacchandato saññāya vivaṭṭatīti—


pli: adhipatattā paññā saññāvivaṭṭe ñāṇaṁ.


pli: Abyāpādādhipatattā paññā byāpādato saññāya vivaṭṭatīti—


pli: Ālokasaññādhipatattā paññā thinamiddhato saññāya vivaṭṭatīti—


pli: Avikkhepādhipatattā paññā uddhaccato saññāya vivaṭṭatīti—


pli: Dhammavavatthānādhipatattā paññā vicikicchāya saññāya vivaṭṭatīti—


pli: Ñāṇādhipatattā paññā avijjāya saññāya vivaṭṭatīti—


pli: Pāmojjādhipatattā paññā aratiyā saññāya vivaṭṭatīti—


pli: Paṭhamajjhānādhipatattā paññā nīvaraṇehi saññāya vivaṭṭatīti—


pli: adhipatattā paññā saññāvivaṭṭe ñāṇaṁ …pe…


pli: arahattamaggādhipatattā paññā sabbakilesehi saññāya vivaṭṭatīti—


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “adhipatattā paññā saññāvivaṭṭe ñāṇaṁ”.


pli: Kathaṁ nānatte paññā <b>cetovivaṭṭe ñāṇaṁ</b>?


pli: Kāmacchando nānattaṁ, nekkhammaṁ ekattaṁ.


pli: Nekkhammekattaṁ cetayato kāmacchandato cittaṁ vivaṭṭatīti—


pli: nānatte paññā cetovivaṭṭe ñāṇaṁ.


pli: Byāpādo nānattaṁ, abyāpādo ekattaṁ.


pli: Abyāpādekattaṁ cetayato byāpādato cittaṁ vivaṭṭatīti—


pli: Thinamiddhaṁ nānattaṁ, ālokasaññā ekattaṁ.


pli: Ālokasaññekattaṁ cetayato thinamiddhato cittaṁ vivaṭṭatīti—


pli: nānatte paññā cetovivaṭṭe ñāṇaṁ …pe…


pli: sabbakilesā nānattaṁ, arahattamaggo ekattaṁ.


pli: Arahattamaggekattaṁ cetayato sabbakilesehi cittaṁ vivaṭṭatīti—


pli: “nānatte paññā cetovivaṭṭe ñāṇaṁ”.


pli: Kathaṁ adhiṭṭhāne paññā <b>cittavivaṭṭe ñāṇaṁ</b>?


pli: Kāmacchandaṁ pajahanto nekkhammavasena cittaṁ adhiṭṭhātīti—


pli: adhiṭṭhāne paññā cittavivaṭṭe ñāṇaṁ.


pli: Byāpādaṁ pajahanto abyāpādavasena cittaṁ adhiṭṭhātīti—


pli: Thinamiddhaṁ pajahanto ālokasaññāvasena cittaṁ adhiṭṭhātīti—


pli: adhiṭṭhāne paññā cittavivaṭṭe ñāṇaṁ …pe…


pli: sabbakilese pajahanto arahattamaggavasena cittaṁ adhiṭṭhātīti—


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “adhiṭṭhāne paññā cittavivaṭṭe ñāṇaṁ”.


pli: Kathaṁ suññate paññā <b>ñāṇavivaṭṭe ñāṇaṁ</b>?


pli: “Cakkhu suññaṁ attena vā attaniyena vā niccena vā dhuvena vā sassatena vā avipariṇāmadhammena vā”ti yathābhūtaṁ jānato passato cakkhābhinivesato ñāṇaṁ vivaṭṭatīti—


pli: suññate paññā ñāṇavivaṭṭe ñāṇaṁ.


pli: “Sotaṁ suññaṁ …pe…


pli: ghānaṁ suññaṁ …


pli: jivhā suññā …


pli: kāyo suñño …


pli: mano suñño attena vā attaniyena vā niccena vā dhuvena vā sassatena vā avipariṇāmadhammena vā”ti yathābhūtaṁ jānato passato manābhinivesato ñāṇaṁ vivaṭṭatīti—


pli: “suññate paññā ñāṇavivaṭṭe ñāṇaṁ”.


pli: Kathaṁ vosagge paññā <b>vimokkhavivaṭṭe ñāṇaṁ</b>?


pli: Nekkhammena kāmacchandaṁ vosajjatīti—


pli: vosagge paññā vimokkhavivaṭṭe ñāṇaṁ.


pli: Abyāpādena byāpādaṁ vosajjatīti—


pli: Ālokasaññāya thinamiddhaṁ vosajjatīti—


pli: Avikkhepena uddhaccaṁ vosajjatīti—


pli: vosagge paññā vimokkhavivaṭṭe ñāṇaṁ …pe…


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “vosagge paññā vimokkhavivaṭṭe ñāṇaṁ”.


pli: Kathaṁ tathaṭṭhe paññā <b>saccavivaṭṭe ñāṇaṁ</b>?


pli: Dukkhassa pīḷanaṭṭhaṁ saṅkhataṭṭhaṁ santāpaṭṭhaṁ vipariṇāmaṭṭhaṁ parijānanto vivaṭṭatīti—


pli: tathaṭṭhe paññā saccavivaṭṭe ñāṇaṁ.


pli: Samudayassa āyūhanaṭṭhaṁ nidānaṭṭhaṁ saññogaṭṭhaṁ palibodhaṭṭhaṁ pajahanto vivaṭṭatīti—


pli: Nirodhassa nissaraṇaṭṭhaṁ vivekaṭṭhaṁ asaṅkhataṭṭhaṁ amataṭṭhaṁ sacchikaronto vivaṭṭatīti—


pli: Maggassa niyyānaṭṭhaṁ hetuṭṭhaṁ dassanaṭṭhaṁ ādhipateyyaṭṭhaṁ bhāvento vivaṭṭatīti—


pli: <b>Saññāvivaṭṭo, cetovivaṭṭo, cittavivaṭṭo, ñāṇavivaṭṭo, vimokkhavivaṭṭo, saccavivaṭṭo.</b>


pli: Sañjānanto vivaṭṭatīti—


pli: saññāvivaṭṭo.


pli: Cetayanto vivaṭṭatīti—


pli: cetovivaṭṭo.


pli: Vijānanto vivaṭṭatīti—


pli: cittavivaṭṭo.


pli: Ñāṇaṁ karonto vivaṭṭatīti—


pli: ñāṇavivaṭṭo.


pli: Vosajjanto vivaṭṭatīti—


pli: vimokkhavivaṭṭo.


pli: Tathaṭṭhe vivaṭṭatīti—


pli: saccavivaṭṭo.


pli: Yattha saññāvivaṭṭo, tattha cetovivaṭṭo.


pli: Yattha cetovivaṭṭo, tattha saññāvivaṭṭo.


pli: Yattha saññāvivaṭṭo cetovivaṭṭo tattha cittavivaṭṭo.


pli: Yattha cittavivaṭṭo, tattha saññāvivaṭṭo cetovivaṭṭo.


pli: Yattha saññāvivaṭṭo cetovivaṭṭo cittavivaṭṭo, tattha ñāṇavivaṭṭo.


pli: Yattha ñāṇavivaṭṭo, tattha saññāvivaṭṭo cetovivaṭṭo cittavivaṭṭo.


pli: Yattha saññāvivaṭṭo cetovivaṭṭo cittavivaṭṭo ñāṇavivaṭṭo, tattha vimokkhavivaṭṭo.


pli: Yattha vimokkhavivaṭṭo, tattha saññāvivaṭṭo cetovivaṭṭo cittavivaṭṭo ñāṇavivaṭṭo.


pli: Yattha saññāvivaṭṭo cetovivaṭṭo cittavivaṭṭo ñāṇavivaṭṭo vimokkhavivaṭṭo, tattha saccavivaṭṭo.


pli: Yattha saccavivaṭṭo, tattha saññāvivaṭṭo cetovivaṭṭo cittavivaṭṭo ñāṇavivaṭṭo vimokkhavivaṭṭo.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “tathaṭṭhe paññā saccavivaṭṭe ñāṇaṁ”.


pli: Chavivaṭṭañāṇaniddeso navacattālīsamo.


pli: 1.1.50. Iddhividhañāṇaniddesa


pli: Kathaṁ kāyampi cittampi ekavavatthānatā sukhasaññañca lahusaññañca adhiṭṭhānavasena ijjhanaṭṭhe paññā iddhividhe ñāṇaṁ?


pli: Idha bhikkhu chandasamādhipadhānasaṅkhārasamannāgataṁ iddhipādaṁ bhāveti, vīriyasamādhipadhānasaṅkhārasamannāgataṁ iddhipādaṁ bhāveti, cittasamādhipadhānasaṅkhārasamannāgataṁ iddhipādaṁ bhāveti, vīmaṁsāsamādhipadhānasaṅkhārasamannāgataṁ iddhipādaṁ bhāveti.


pli: So imesu catūsu iddhipādesu cittaṁ paribhāveti paridameti, muduṁ karoti kammaniyaṁ.


pli: So imesu catūsu iddhipādesu cittaṁ paribhāvetvā paridametvā muduṁ karitvā kammaniyaṁ kāyampi citte samodahati, cittampi kāye samodahati, kāyavasena cittaṁ pariṇāmeti, cittavasena kāyaṁ pariṇāmeti, kāyavasena cittaṁ adhiṭṭhāti, cittavasena kāyaṁ adhiṭṭhāti;


pli: kāyavasena cittaṁ pariṇāmetvā cittavasena kāyaṁ pariṇāmetvā kāyavasena cittaṁ adhiṭṭhahitvā cittavasena kāyaṁ adhiṭṭhahitvā sukhasaññañca lahusaññañca kāye okkamitvā viharati.


pli: So tathābhāvitena cittena parisuddhena pariyodātena iddhividhañāṇāya cittaṁ abhinīharati abhininnāmeti.


pli: So anekavihitaṁ iddhividhaṁ paccanubhoti.


pli: Ekopi hutvā bahudhā hoti, bahudhāpi hutvā eko hoti;


pli: āvibhāvaṁ tirobhāvaṁ;


pli: tirokuṭṭaṁ tiropākāraṁ tiropabbataṁ asajjamāno gacchati, seyyathāpi ākāse;


pli: pathaviyāpi ummujjanimujjaṁ karoti, seyyathāpi udake;


pli: udakepi abhijjamāne gacchati, seyyathāpi pathaviyaṁ;


pli: ākāsepi pallaṅkena kamati, seyyathāpi pakkhī sakuṇo;


pli: imepi candimasūriye evaṁmahiddhike evaṁmahānubhāve pāṇinā parāmasati parimajjati;


pli: yāva brahmalokāpi kāyena vasaṁ vatteti.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “kāyampi cittampi ekavavatthānatā sukhasaññañca lahusaññañca adhiṭṭhānavasena ijjhanaṭṭhe paññā iddhividhe ñāṇaṁ”.


pli: Iddhividhañāṇaniddeso paññāsamo.


pli: 1.1.51. Sotadhātuvisuddhiñāṇaniddesa


pli: Kathaṁ vitakkavipphāravasena nānattekattasaddanimittānaṁ pariyogāhaṇe paññā sotadhātuvisuddhiñāṇaṁ?


pli: Idha bhikkhu chandasamādhi …pe…


pli: vīriyasamādhi …


pli: cittasamādhi …


pli: So imesu catūsu iddhipādesu cittaṁ paribhāveti paridameti, muduṁ karoti kammaniyaṁ.


pli: So imesu catūsu iddhipādesu cittaṁ paribhāvetvā paridametvā, muduṁ karitvā kammaniyaṁ dūrepi saddānaṁ saddanimittaṁ manasi karoti, santikepi saddānaṁ saddanimittaṁ manasi karoti, oḷārikānampi saddānaṁ saddanimittaṁ manasi karoti, sukhumānampi saddānaṁ saddanimittaṁ manasi karoti, saṇhasaṇhānampi saddānaṁ saddanimittaṁ manasi karoti, puratthimāyapi disāya saddānaṁ saddanimittaṁ manasi karoti, pacchimāyapi disāya saddānaṁ saddanimittaṁ manasi karoti, uttarāyapi disāya saddānaṁ saddanimittaṁ manasi karoti, dakkhiṇāyapi disāya saddānaṁ saddanimittaṁ manasi karoti, puratthimāyapi anudisāya saddānaṁ saddanimittaṁ manasi karoti, pacchimāyapi anudisāya saddānaṁ saddanimittaṁ manasi karoti, uttarāyapi anudisāya saddānaṁ saddanimittaṁ manasi karoti, dakkhiṇāyapi anudisāya saddānaṁ saddanimittaṁ manasi karoti, heṭṭhimāyapi disāya saddānaṁ saddanimittaṁ manasi karoti, uparimāyapi disāya saddānaṁ saddanimittaṁ manasi karoti.


pli: So tathābhāvitena cittena parisuddhena pariyodātena sotadhātuvisuddhiñāṇāya cittaṁ abhinīharati abhininnāmeti.


pli: So dibbāya sotadhātuyā visuddhāya atikkantamānusikāya ubho sadde suṇāti—


pli: dibbe ca mānuse ca ye dūre santike ca.


pli: “vitakkavipphāravasena nānattekattasaddanimittānaṁ pariyogāhaṇe paññā sotadhātuvisuddhiñāṇaṁ”.


pli: 1.1.52. Cetopariyañāṇaniddesa


pli: Kathaṁ tiṇṇaṁ cittānaṁ vipphārattā indriyānaṁ pasādavasena nānattekattaviññāṇacariyāpariyogāhaṇe paññā cetopariyañāṇaṁ?


pli: Idha bhikkhu chandasamādhipadhānasaṅkhārasamannāgataṁ iddhipādaṁ bhāveti, vīriyasamādhi …pe…


pli: cittasamādhi …pe…


pli: So imesu catūsu iddhipādesu cittaṁ paribhāvetvā paridametvā, muduṁ karitvā kammaniyaṁ evaṁ pajānāti—


pli: “idaṁ rūpaṁ somanassindriyasamuṭṭhitaṁ, idaṁ rūpaṁ domanassindriyasamuṭṭhitaṁ, idaṁ rūpaṁ upekkhindriyasamuṭṭhitan”ti.


pli: So tathābhāvitena cittena parisuddhena pariyodātena cetopariyañāṇāya cittaṁ abhinīharati abhininnāmeti.


pli: So parasattānaṁ parapuggalānaṁ cetasā ceto paricca pajānāti—


pli: sarāgaṁ vā cittaṁ “sarāgaṁ cittan”ti pajānāti,


pli: vītarāgaṁ vā cittaṁ “vītarāgaṁ cittan”ti pajānāti,


pli: sadosaṁ vā cittaṁ …pe…


pli: vītadosaṁ vā cittaṁ …


pli: samohaṁ vā cittaṁ …


pli: vītamohaṁ vā cittaṁ …


pli: saṅkhittaṁ vā cittaṁ …


pli: vikkhittaṁ vā cittaṁ …


pli: mahaggataṁ vā cittaṁ …


pli: amahaggataṁ vā cittaṁ …


pli: sauttaraṁ vā cittaṁ …


pli: anuttaraṁ vā cittaṁ …


pli: samāhitaṁ vā cittaṁ …


pli: asamāhitaṁ vā cittaṁ …


pli: vimuttaṁ vā cittaṁ …


pli: avimuttaṁ vā cittaṁ “avimuttaṁ cittan”ti pajānāti.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “tiṇṇaṁ cittānaṁ vipphārattā indriyānaṁ pasādavasena nānattekattaviññāṇacariyāpariyogāhaṇe paññā cetopariyañāṇaṁ”.


pli: Cetopariyañāṇaniddeso dvepaññāsamo.


pli: 1.1.53. Pubbenivāsānussatiñāṇaniddesa


pli: Kathaṁ paccayapavattānaṁ dhammānaṁ nānattekattakammavipphāravasena pariyogāhaṇe paññā pubbenivāsānussatiñāṇaṁ?


pli: Idha bhikkhu chandasamādhi …pe…


pli: muduṁ karitvā kammaniyaṁ evaṁ pajānāti—


pli: “imasmiṁ sati idaṁ hoti, imassuppādā idaṁ uppajjati, yadidaṁ—


pli: avijjāpaccayā saṅkhārā, saṅkhārapaccayā viññāṇaṁ, viññāṇapaccayā nāmarūpaṁ, nāmarūpapaccayā saḷāyatanaṁ, saḷāyatanapaccayā phasso, phassapaccayā vedanā, vedanāpaccayā taṇhā, taṇhāpaccayā upādānaṁ, upādānapaccayā bhavo, bhavapaccayā jāti, jātipaccayā jarāmaraṇaṁ sokaparidevadukkhadomanassupāyāsā sambhavanti;


pli: evametassa kevalassa dukkhakkhandhassa samudayo hoti”.


pli: So tathābhāvitena cittena parisuddhena pariyodātena pubbenivāsānussatiñāṇāya cittaṁ abhinīharati abhininnāmeti.


pli: So anekavihitaṁ pubbenivāsaṁ anussarati, seyyathidaṁ—


pli: ekampi jātiṁ dvepi jātiyo tissopi jātiyo catassopi jātiyo pañcapi jātiyo dasapi jātiyo vīsampi jātiyo tiṁsampi jātiyo cattālīsampi jātiyo paññāsampi jātiyo, jātisatampi jātisahassampi jātisatasahassampi, anekepi saṁvaṭṭakappe anekepi vivaṭṭakappe anekepi saṁvaṭṭavivaṭṭakappe—


pli: “amutrāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto amutra udapādiṁ;


pli: tatrāpāsiṁ evaṁnāmo evaṅgotto evaṁvaṇṇo evamāhāro evaṁsukhadukkhappaṭisaṁvedī evamāyupariyanto, so tato cuto idhūpapanno”ti.


pli: Iti sākāraṁ sauddesaṁ anekavihitaṁ pubbenivāsaṁ anussarati.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “paccayapavattānaṁ dhammānaṁ nānattekattakammavipphāravasena pariyogāhaṇe paññā pubbenivāsānussatiñāṇaṁ”.


pli: 1.1.54. Dibbacakkhuñāṇaniddesa


pli: Kathaṁ obhāsavasena nānattekattarūpanimittānaṁ dassanaṭṭhe paññā dibbacakkhuñāṇaṁ?


pli: Idha bhikkhu chandasamādhipadhānasaṅkhārasamannāgataṁ iddhipādaṁ bhāveti, vīriyasamādhi …pe…


pli: cittasamādhi …pe…


pli: So imesu catūsu iddhipādesu cittaṁ paribhāveti paridameti, muduṁ karoti kammaniyaṁ.


pli: So imesu catūsu iddhipādesu cittaṁ paribhāvetvā paridametvā, muduṁ karitvā kammaniyaṁ ālokasaññaṁ manasi karoti, divāsaññaṁ adhiṭṭhāti—


pli: “yathā divā tathā rattiṁ, yathā rattiṁ tathā divā”.


pli: Iti vivaṭena cetasā apariyonaddhena sappabhāsaṁ cittaṁ bhāveti.


pli: So tathābhāvitena cittena parisuddhena pariyodātena sattānaṁ cutūpapātañāṇāya cittaṁ abhinīharati abhininnāmeti.


pli: So dibbena cakkhunā visuddhena atikkantamānusakena, satte passati cavamāne upapajjamāne hīne paṇīte suvaṇṇe dubbaṇṇe sugate duggate yathākammūpage satte pajānāti—


pli: “ime vata bhonto sattā kāyaduccaritena samannāgatā, vacīduccaritena samannāgatā, manoduccaritena samannāgatā, ariyānaṁ upavādakā, micchādiṭṭhikā, micchādiṭṭhikammasamādānā;


pli: te kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapannā.


pli: Ime vā pana bhonto sattā kāyasucaritena samannāgatā, vacīsucaritena samannāgatā, manosucaritena samannāgatā ariyānaṁ anupavādakā, sammādiṭṭhikā sammādiṭṭhikammasamādānā;


pli: te kāyassa bhedā paraṁ maraṇā sugatiṁ saggaṁ lokaṁ upapannā”ti.


pli: Iti dibbena cakkhunā visuddhena atikkantamānusakena satte passati cavamāne upapajjamāne hīne paṇīte suvaṇṇe dubbaṇṇe, sugate duggate yathākammūpage satte pajānāti.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “obhāsavasena nānattekattarūpanimittānaṁ dassanaṭṭhe paññā dibbacakkhuñāṇaṁ”.


pli: Dibbacakkhuñāṇaniddeso catupaññāsamo.


pli: 1.1.55. Āsavakkhayañāṇaniddesa


pli: Kathaṁ catusaṭṭhiyā ākārehi tiṇṇannaṁ indriyānaṁ vasibhāvatā paññā āsavānaṁ khaye ñāṇaṁ?


pli: Katamesaṁ tiṇṇannaṁ indriyānaṁ?


pli: Anaññātaññassāmītindriyaṁ kati ṭhānāni gacchati, aññindriyaṁ kati ṭhānāni gacchati, aññātāvindriyaṁ kati ṭhānāni gacchati?


pli: Anaññātaññassāmītindriyaṁ ekaṁ ṭhānaṁ gacchati—


pli: sotāpattimaggaṁ.


pli: Aññindriyaṁ cha ṭhānāni gacchati—


pli: sotāpattiphalaṁ, sakadāgāmimaggaṁ, sakadāgāmiphalaṁ, anāgāmimaggaṁ, anāgāmiphalaṁ, arahattamaggaṁ.


pli: Aññātāvindriyaṁ ekaṁ ṭhānaṁ gacchati—


pli: arahattaphalaṁ.


pli: Sotāpattimaggakkhaṇe anaññātaññassāmītindriyassa saddhindriyaṁ adhimokkhaparivāraṁ hoti, vīriyindriyaṁ paggahaparivāraṁ hoti, satindriyaṁ upaṭṭhānaparivāraṁ hoti, samādhindriyaṁ avikkhepaparivāraṁ hoti, paññindriyaṁ dassanaparivāraṁ hoti, manindriyaṁ vijānanaparivāraṁ hoti, somanassindriyaṁ abhisandanaparivāraṁ hoti, jīvitindriyaṁ pavattasantatādhipateyyaparivāraṁ hoti.


pli: Sotāpattimaggakkhaṇe jātā dhammā ṭhapetvā cittasamuṭṭhānaṁ rūpaṁ sabbeva kusalā honti, sabbeva anāsavā honti, sabbeva niyyānikā honti, sabbeva apacayagāmino honti, sabbeva lokuttarā honti, sabbeva nibbānārammaṇā honti.


pli: Sotāpattimaggakkhaṇe anaññātaññassāmītindriyassa imāni aṭṭhindriyāni sahajātaparivārā honti, aññamaññaparivārā honti, nissayaparivārā honti, sampayuttaparivārā honti, sahagatā honti, sahajātā honti, saṁsaṭṭhā honti, sampayuttā honti.


pli: Teva tassa ākārā ceva honti parivārā ca.


pli: Sotāpattiphalakkhaṇe aññindriyassa saddhindriyaṁ adhimokkhaparivāraṁ hoti, vīriyindriyaṁ paggahaparivāraṁ hoti, satindriyaṁ upaṭṭhānaparivāraṁ hoti, samādhindriyaṁ avikkhepaparivāraṁ hoti, paññindriyaṁ dassanaparivāraṁ hoti, manindriyaṁ vijānanaparivāraṁ hoti, somanassindriyaṁ abhisandanaparivāraṁ hoti, jīvitindriyaṁ pavattasantatādhipateyyaparivāraṁ hoti.


pli: Sotāpattiphalakkhaṇe jātā dhammā sabbeva abyākatā honti, ṭhapetvā cittasamuṭṭhānaṁ rūpaṁ sabbeva anāsavā honti, sabbeva lokuttarā honti, sabbeva nibbānārammaṇā honti.


pli: Sotāpattiphalakkhaṇe aññindriyassa imāni aṭṭhindriyāni sahajātaparivārā honti, aññamaññaparivārā honti, nissayaparivārā honti, sampayuttaparivārā honti, sahagatā honti, sahajātā honti, saṁsaṭṭhā honti, sampayuttā honti.


pli: Sakadāgāmimaggakkhaṇe …pe…


pli: sakadāgāmiphalakkhaṇe …pe…


pli: anāgāmimaggakkhaṇe …pe…


pli: anāgāmiphalakkhaṇe …pe…


pli: arahattamaggakkhaṇe aññindriyassa saddhindriyaṁ adhimokkhaparivāraṁ hoti …pe…


pli: Arahattamaggakkhaṇe jātā dhammā ṭhapetvā cittasamuṭṭhānaṁ rūpaṁ sabbeva kusalā honti, sabbeva anāsavā honti, sabbeva niyyānikā honti, sabbeva apacayagāmino honti, sabbeva lokuttarā honti, sabbeva nibbānārammaṇā honti.


pli: Arahattamaggakkhaṇe aññindriyassa imāni aṭṭhindriyāni sahajātaparivārā honti, aññamaññaparivārā honti, nissayaparivārā honti, sampayuttaparivārā honti, sahagatā honti, sahajātā honti, saṁsaṭṭhā honti, sampayuttā honti.


pli: Arahattaphalakkhaṇe aññātāvindriyassa saddhindriyaṁ adhimokkhaparivāraṁ hoti, vīriyindriyaṁ paggahaparivāraṁ hoti, satindriyaṁ upaṭṭhānaparivāraṁ hoti, samādhindriyaṁ avikkhepaparivāraṁ hoti, paññindriyaṁ dassanaparivāraṁ hoti, manindriyaṁ vijānanaparivāraṁ hoti, somanassindriyaṁ abhisandanaparivāraṁ hoti, jīvitindriyaṁ pavattasantatādhipateyyaparivāraṁ hoti.


pli: Arahattaphalakkhaṇe jātā dhammā sabbeva abyākatā honti, ṭhapetvā cittasamuṭṭhānaṁ rūpaṁ sabbeva anāsavā honti, sabbeva lokuttarā honti, sabbeva nibbānārammaṇā honti.


pli: Arahattaphalakkhaṇe aññātāvindriyassa imāni aṭṭhindriyāni sahajātaparivārā honti, aññamaññaparivārā honti, nissayaparivārā honti, sampayuttaparivārā honti, sahagatā honti, sahajātā honti, saṁsaṭṭhā honti, sampayuttā honti.


pli: Iti imāni aṭṭhaṭṭhakāni catusaṭṭhi honti.


pli: <b>Āsavā</b>ti katame te āsavā?


pli: Kāmāsavo, bhavāsavo, diṭṭhāsavo, avijjāsavo.


pli: Katthete āsavā khīyanti?


pli: Sotāpattimaggena anavaseso diṭṭhāsavo khīyati, apāyagamanīyo kāmāsavo khīyati, apāyagamanīyo bhavāsavo khīyati, apāyagamanīyo avijjāsavo khīyati.


pli: Etthete āsavā khīyanti.


pli: Sakadāgāmimaggena oḷāriko kāmāsavo khīyati, tadekaṭṭho bhavāsavo khīyati, tadekaṭṭho avijjāsavo khīyati.


pli: Anāgāmimaggena anavaseso kāmāsavo khīyati, tadekaṭṭho bhavāsavo khīyati, tadekaṭṭho avijjāsavo khīyati.


pli: Arahattamaggena anavaseso bhavāsavo khīyati, anavaseso avijjāsavo khīyati.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “catusaṭṭhiyā ākārehi tiṇṇannaṁ indriyānaṁ vasibhāvatā paññā āsavānaṁ khaye ñāṇaṁ”.


pli: Āsavakkhayañāṇaniddeso pañcapaññāsamo.


pli: 1.1.56–63 Saccañāṇacatukkadvayaniddesa


pli: Kathaṁ pariññaṭṭhe paññā dukkhe ñāṇaṁ, pahānaṭṭhe paññā samudaye ñāṇaṁ, sacchikiriyaṭṭhe paññā nirodhe ñāṇaṁ, bhāvanaṭṭhe paññā magge ñāṇaṁ?


pli: Dukkhassa pīḷanaṭṭho saṅkhataṭṭho santāpaṭṭho vipariṇāmaṭṭho pariññātaṭṭho;


pli: samudayassa āyūhanaṭṭho nidānaṭṭho saññogaṭṭho palibodhaṭṭho pahānaṭṭho;


pli: nirodhassa nissaraṇaṭṭho vivekaṭṭho asaṅkhataṭṭho amataṭṭho sacchikiriyaṭṭho;


pli: maggassa niyyānaṭṭho hetuṭṭho dassanaṭṭho ādhipateyyaṭṭho bhāvanaṭṭho.


pli: “pariññaṭṭhe paññā dukkhe ñāṇaṁ, pahānaṭṭhe paññā samudaye ñāṇaṁ, sacchikiriyaṭṭhe paññā nirodhe ñāṇaṁ, bhāvanaṭṭhe paññā magge ñāṇaṁ”.


pli: Kathaṁ <b>dukkhe ñāṇaṁ, dukkhasamudaye ñāṇaṁ, dukkhanirodhe ñāṇaṁ, dukkhanirodhagāminiyā paṭipadāya ñāṇaṁ</b>?


pli: Maggasamaṅgissa ñāṇaṁ dukkhepetaṁ ñāṇaṁ, dukkhasamudayepetaṁ ñāṇaṁ, dukkhanirodhepetaṁ ñāṇaṁ, dukkhanirodhagāminiyā paṭipadāyapetaṁ ñāṇaṁ.


pli: Tattha katamaṁ dukkhe ñāṇaṁ?


pli: Dukkhaṁ ārabbha yā uppajjati paññā pajānanā vicayo pavicayo dhammavicayo sallakkhaṇā upalakkhaṇā paccupalakkhaṇā paṇḍiccaṁ kosallaṁ nepuññaṁ vebhabyā cintā upaparikkhā bhūri medhā pariṇāyikā vipassanā sampajaññaṁ patodo paññā paññindriyaṁ paññābalaṁ paññāsatthaṁ paññāpāsādo paññāāloko paññāobhāso paññāpajjoto paññāratanaṁ amoho dhammavicayo sammādiṭṭhi—


pli: idaṁ vuccati dukkhe ñāṇaṁ.


pli: Dukkhasamudayaṁ ārabbha …pe…


pli: dukkhanirodhaṁ ārabbha …pe…


pli: dukkhanirodhagāminiṁ paṭipadaṁ ārabbha yā uppajjati paññā pajānanā …pe… amoho dhammavicayo sammādiṭṭhi—


pli: idaṁ vuccati dukkhanirodhagāminiyā paṭipadāya ñāṇaṁ.


pli: Taṁ ñātaṭṭhena ñāṇaṁ, pajānanaṭṭhena paññā.


pli: Tena vuccati—


pli: “dukkhe ñāṇaṁ, dukkhasamudaye ñāṇaṁ, dukkhanirodhe ñāṇaṁ, dukkhanirodhagāminiyā paṭipadāya ñāṇaṁ”.


pli: Kathaṁ <b>atthapaṭisambhide ñāṇaṁ, dhammapaṭisambhide ñāṇaṁ, niruttipaṭisambhide ñāṇaṁ, paṭibhānapaṭisambhide ñāṇaṁ</b>?


pli: Atthesu ñāṇaṁ atthapaṭisambhidā, dhammesu ñāṇaṁ dhammapaṭisambhidā, niruttīsu ñāṇaṁ niruttipaṭisambhidā, paṭibhānesu ñāṇaṁ paṭibhānapaṭisambhidā.


pli: Atthanānatte paññā atthapaṭisambhide ñāṇaṁ, dhammanānatte paññā dhammapaṭisambhide ñāṇaṁ, niruttinānatte paññā niruttipaṭisambhide ñāṇaṁ, paṭibhānanānatte paññā paṭibhānapaṭisambhide ñāṇaṁ, atthavavatthāne paññā atthapaṭisambhide ñāṇaṁ, dhammavavatthāne paññā dhammapaṭisambhide ñāṇaṁ niruttivavatthāne paññā niruttipaṭisambhide ñāṇaṁ, paṭibhānavavatthāne paññā paṭibhānapaṭisambhide ñāṇaṁ.


pli: Atthasallakkhaṇe paññā atthapaṭisambhide ñāṇaṁ, dhammasallakkhaṇe paññā dhammapaṭisambhide ñāṇaṁ, niruttisallakkhaṇe paññā niruttipaṭisambhide ñāṇaṁ, paṭibhānasallakkhaṇe paññā paṭibhānapaṭisambhide ñāṇaṁ.


pli: Atthūpalakkhaṇe paññā atthapaṭisambhide ñāṇaṁ, dhammūpalakkhaṇe paññā dhammapaṭisambhide ñāṇaṁ, niruttūpalakkhaṇe paññā niruttipaṭisambhide ñāṇaṁ, paṭibhānūpalakkhaṇe paññā paṭibhānapaṭisambhide ñāṇaṁ.


pli: Atthappabhede paññā atthapaṭisambhide ñāṇaṁ, dhammappabhede paññā dhammapaṭisambhide ñāṇaṁ, niruttippabhede paññā niruttipaṭisambhide ñāṇaṁ, paṭibhānappabhede paññā paṭibhānapaṭisambhide ñāṇaṁ.


pli: Atthappabhāvane paññā atthapaṭisambhide ñāṇaṁ, dhammappabhāvane paññā dhammapaṭisambhide ñāṇaṁ, niruttippabhāvane paññā niruttipaṭisambhide ñāṇaṁ, paṭibhānappabhāvane paññā paṭibhānapaṭisambhide ñāṇaṁ.


pli: Atthajotane paññā atthapaṭisambhide ñāṇaṁ, dhammajotane paññā dhammapaṭisambhide ñāṇaṁ, niruttijotane paññā niruttipaṭisambhide ñāṇaṁ, paṭibhānajotane paññā paṭibhānapaṭisambhide ñāṇaṁ.


pli: Atthavirocane paññā atthapaṭisambhide ñāṇaṁ, dhammavirocane paññā dhammapaṭisambhide ñāṇaṁ, niruttivirocane paññā niruttipaṭisambhide ñāṇaṁ, paṭibhānavirocane paññā paṭibhānapaṭisambhide ñāṇaṁ.


pli: Atthappakāsane paññā atthapaṭisambhide ñāṇaṁ, dhammappakāsane paññā dhammapaṭisambhide ñāṇaṁ, niruttippakāsane paññā niruttipaṭisambhide ñāṇaṁ, paṭibhānappakāsane paññā paṭibhānapaṭisambhide ñāṇaṁ.


pli: “atthapaṭisambhide ñāṇaṁ, dhammapaṭisambhide ñāṇaṁ, niruttipaṭisambhide ñāṇaṁ, paṭibhānapaṭisambhide ñāṇaṁ”.


pli: 1.1.68. Indriyaparopariyattañāṇaniddesa


pli: Idha tathāgato satte passati apparajakkhe mahārajakkhe tikkhindriye mudindriye svākāre dvākāre suviññāpaye duviññāpaye appekacce paralokavajjabhayadassāvino appekacce na paralokavajjabhayadassāvino.


pli: <b>Apparajakkhe mahārajakkhe</b>ti saddho puggalo apparajakkho, assaddho puggalo mahārajakkho.


pli: Āraddhavīriyo puggalo apparajakkho, kusīto puggalo mahārajakkho.


pli: Upaṭṭhitassati puggalo apparajakkho, muṭṭhassati puggalo mahārajakkho.


pli: Samāhito puggalo apparajakkho, asamāhito puggalo mahārajakkho.


pli: Paññavā puggalo apparajakkho, duppañño puggalo mahārajakkho.


pli: <b>Tikkhindriye mudindriye</b>ti saddho puggalo tikkhindriyo, assaddho puggalo mudindriyo.


pli: Āraddhavīriyo puggalo tikkhindriyo, kusīto puggalo mudindriyo.


pli: Upaṭṭhitassati puggalo tikkhindriyo, muṭṭhassati puggalo mudindriyo.


pli: Samāhito puggalo tikkhindriyo, asamāhito puggalo mudindriyo.


pli: Paññavā puggalo tikkhindriyo, duppañño puggalo mudindriyo.


pli: <b>Svākāre dvākāre</b>ti saddho puggalo svākāro, assaddho puggalo dvākāro.


pli: Āraddhavīriyo puggalo svākāro, kusīto puggalo dvākāro.


pli: Upaṭṭhitassati puggalo svākāro, muṭṭhassati puggalo dvākāro.


pli: Samāhito puggalo svākāro, asamāhito puggalo dvākāro.


pli: Paññavā puggalo svākāro, duppañño puggalo dvākāro.


pli: <b>Suviññāpaye duviññāpaye</b>ti saddho puggalo suviññāpayo, assaddho puggalo duviññāpayo.


pli: Āraddhavīriyo puggalo suviññāpayo, kusīto puggalo duviññāpayo.


pli: Upaṭṭhitassati puggalo suviññāpayo, muṭṭhassati puggalo duviññāpayo.


pli: Samāhito puggalo suviññāpayo, asamāhito puggalo duviññāpayo.


pli: Paññavā puggalo suviññāpayo, duppañño puggalo duviññāpayo.


pli: <b>Appekacce paralokavajjabhayadassāvino, appekacce na paralokavajjabhayadassāvino</b>ti saddho puggalo paralokavajjabhayadassāvī, assaddho puggalo na paralokavajjabhayadassāvī.


pli: Āraddhavīriyo puggalo paralokavajjabhayadassāvī, kusīto puggalo na paralokavajjabhayadassāvī.


pli: Upaṭṭhitassati puggalo paralokavajjabhayadassāvī, muṭṭhassati puggalo na paralokavajjabhayadassāvī.


pli: Samāhito puggalo paralokavajjabhayadassāvī, asamāhito puggalo na paralokavajjabhayadassāvī.


pli: Paññavā puggalo paralokavajjabhayadassāvī, duppañño puggalo na paralokavajjabhayadassāvī.


pli: <b>Loko</b>ti—


pli: khandhaloko, dhātuloko, āyatanaloko, vipattibhavaloko, vipattisambhavaloko, sampattibhavaloko, sampattisambhavaloko.


pli: Eko loko—


pli: sabbe sattā āhāraṭṭhitikā.


pli: Dve lokā—


pli: nāmañca, rūpañca.


pli: Tayo lokā—


pli: tisso vedanā.


pli: Cattāro lokā—


pli: cattāro āhārā.


pli: Pañca lokā—


pli: pañcupādānakkhandhā.


pli: Cha lokā—


pli: cha ajjhattikāni āyatanāni.


pli: Satta lokā—


pli: satta viññāṇaṭṭhitiyo.


pli: Aṭṭha lokā—


pli: aṭṭha lokadhammā.


pli: Nava lokā—


pli: nava sattāvāsā.


pli: Dasa lokā—


pli: dasāyatanāni.


pli: Dvādasa lokā—


pli: dvādasāyatanāni.


pli: Aṭṭhārasa lokā—


pli: aṭṭhārasa dhātuyo.


pli: <b>Vajjan</b>ti sabbe kilesā vajjā, sabbe duccaritā vajjā, sabbe abhisaṅkhārā vajjā, sabbe bhavagāmikammā vajjā.


pli: Iti imasmiñca loke imasmiñca vajje tibbā bhayasaññā paccupaṭṭhitā hoti, seyyathāpi ukkhittāsike vadhake.


pli: Imehi paññāsāya ākārehi imāni pañcindriyāni jānāti passati aññāti paṭivijjhati—


pli: 1.1.69. Āsayānusayañāṇaniddesa


pli: Katamaṁ <b>tathāgatassa sattānaṁ āsayānusaye ñāṇaṁ</b>?


pli: Idha tathāgato sattānaṁ āsayaṁ jānāti, anusayaṁ jānāti, caritaṁ jānāti, adhimuttiṁ jānāti, bhabbābhabbe satte pajānāti.


pli: Katamo sattānaṁ āsayo?


pli: “Sassato loko”ti vā, “asassato loko”ti vā, “antavā loko”ti vā, “anantavā loko”ti vā, “taṁ jīvaṁ taṁ sarīran”ti vā, “aññaṁ jīvaṁ aññaṁ sarīran”ti vā, “hoti tathāgato paraṁ maraṇā”ti vā, “na hoti tathāgato paraṁ maraṇā”ti vā, “hoti ca na ca hoti tathāgato paraṁ maraṇā”ti vā, “neva hoti na na hoti tathāgato paraṁ maraṇā”ti vā.


pli: Iti bhavadiṭṭhisannissitā vā sattā honti vibhavadiṭṭhisannissitā vā.


pli: Ete vā pana ubho ante anupagamma idappaccayatāpaṭiccasamuppannesu dhammesu anulomikā khanti paṭiladdhā hoti, yathābhūtaṁ vā ñāṇaṁ.


pli: Kāmaṁ sevantaññeva jānāti—


pli: “ayaṁ puggalo kāmagaruko kāmāsayo kāmādhimutto”ti.


pli: “ayaṁ puggalo nekkhammagaruko nekkhammāsayo nekkhammādhimutto”ti.


pli: Nekkhammaṁ sevantaññeva jānāti—


pli: Byāpādaṁ sevantaññeva jānāti—


pli: “ayaṁ puggalo byāpādagaruko byāpādāsayo byāpādādhimutto”ti.


pli: “ayaṁ puggalo abyāpādagaruko abyāpādāsayo abyāpādādhimutto”ti.


pli: Abyāpādaṁ sevantaññeva jānāti—


pli: Thinamiddhaṁ sevantaññeva jānāti—


pli: “ayaṁ puggalo thinamiddhagaruko thinamiddhāsayo thinamiddhādhimutto”ti.


pli: “ayaṁ puggalo ālokasaññāgaruko ālokasaññāsayo ālokasaññādhimutto”ti.


pli: Ālokasaññaṁ sevantaññeva jānāti—


pli: Ayaṁ <b>sattānaṁ āsayo</b>.


pli: Katamo ca <b>sattānaṁ anusayo</b>?


pli: Sattānusayā—


pli: kāmarāgānusayo, paṭighānusayo, mānānusayo, diṭṭhānusayo, vicikicchānusayo, bhavarāgānusayo, avijjānusayo.


pli: Yaṁ loke piyarūpaṁ sātarūpaṁ, ettha sattānaṁ kāmarāgānusayo anuseti.


pli: Yaṁ loke appiyarūpaṁ asātarūpaṁ, ettha sattānaṁ paṭighānusayo anuseti.


pli: Iti imesu dvīsu dhammesu avijjā anupatitā, tadekaṭṭho māno ca diṭṭhi ca vicikicchā ca daṭṭhabbā.


pli: Ayaṁ sattānaṁ anusayo.


pli: Katamañca <b>sattānaṁ caritaṁ</b>?


pli: Puññābhisaṅkhāro apuññābhisaṅkhāro āneñjābhisaṅkhāro parittabhūmako vā mahābhūmako vā.


pli: Idaṁ sattānaṁ caritaṁ.


pli: Katamā ca <b>sattānaṁ adhimutti</b>?


pli: Santi sattā hīnādhimuttikā, santi sattā paṇītādhimuttikā.


pli: Hīnādhimuttikā sattā hīnādhimuttike satte sevanti bhajanti payirupāsanti.


pli: Paṇītādhimuttikā sattā paṇītādhimuttike satte sevanti bhajanti payirupāsanti.


pli: Atītampi addhānaṁ hīnādhimuttikā sattā hīnādhimuttike satte seviṁsu bhajiṁsu payirupāsiṁsu;


pli: paṇītādhimuttikā sattā paṇītādhimuttike satte seviṁsu bhajiṁsu payirupāsiṁsu.


pli: Anāgatampi addhānaṁ hīnādhimuttikā sattā hīnādhimuttike satte sevissanti bhajissanti payirupāsissanti;


pli: paṇītādhimuttikā sattā paṇītādhimuttike satte sevissanti bhajissanti payirupāsissanti.


pli: Ayaṁ sattānaṁ adhimutti.


pli: Katame <b>sattā abhabbā</b>?


pli: Ye te sattā kammāvaraṇena samannāgatā, kilesāvaraṇena samannāgatā, vipākāvaraṇena samannāgatā, assaddhā acchandikā duppaññā, abhabbā niyāmaṁ okkamituṁ kusalesu dhammesu sammattaṁ—


pli: ime te sattā abhabbā.


pli: Katame <b>sattā bhabbā</b>?


pli: Ye te sattā na kammāvaraṇena samannāgatā, na kilesāvaraṇena samannāgatā, na vipākāvaraṇena samannāgatā, saddhā chandikā paññavanto, bhabbā niyāmaṁ okkamituṁ kusalesu dhammesu sammattaṁ—


pli: ime te sattā bhabbā.


pli: Idaṁ tathāgatassa sattānaṁ āsayānusaye ñāṇaṁ.


pli: Āsayānusayañāṇaniddeso navasaṭṭhimo.


pli: 1.1.70. Yamakapāṭihīrañāṇaniddesa


pli: Katamaṁ <b>tathāgatassa yamakapāṭihīre ñāṇaṁ?</b>


pli: Idha tathāgato yamakapāṭihīraṁ karoti asādhāraṇaṁ sāvakehi.


pli: Uparimakāyato aggikkhandho pavattati, heṭṭhimakāyato udakadhārā pavattati;


pli: heṭṭhimakāyato aggikkhandho pavattati, uparimakāyato udakadhārā pavattati;


pli: puratthimakāyato aggikkhandho pavattati, pacchimakāyato udakadhārā pavattati;


pli: pacchimakāyato aggikkhandho pavattati, puratthimakāyato udakadhārā pavattati;


pli: dakkhiṇaakkhito aggikkhandho pavattati, vāmaakkhito udakadhārā pavattati;


pli: vāmaakkhito aggikkhandho pavattati, dakkhiṇaakkhito udakadhārā pavattati;


pli: dakkhiṇakaṇṇasotato aggikkhandho pavattati, vāmakaṇṇasotato udakadhārā pavattati;


pli: vāmakaṇṇasotato aggikkhandho pavattati, dakkhiṇakaṇṇasotato udakadhārā pavattati;


pli: dakkhiṇanāsikāsotato aggikkhandho pavattati, vāmanāsikāsotato udakadhārā pavattati;


pli: vāmanāsikāsotato aggikkhandho pavattati, dakkhiṇanāsikāsotato udakadhārā pavattati;


pli: dakkhiṇaaṁsakūṭato aggikkhandho pavattati, vāmaaṁsakūṭato udakadhārā pavattati;


pli: vāmaaṁsakūṭato aggikkhandho pavattati, dakkhiṇaaṁsakūṭato udakadhārā pavattati;


pli: dakkhiṇahatthato aggikkhandho pavattati, vāmahatthato udakadhārā pavattati;


pli: vāmahatthato aggikkhandho pavattati, dakkhiṇahatthato udakadhārā pavattati;


pli: dakkhiṇapassato aggikkhandho pavattati, vāmapassato udakadhārā pavattati;


pli: vāmapassato aggikkhandho pavattati, dakkhiṇapassato udakadhārā pavattati;


pli: dakkhiṇapādato aggikkhandho pavattati, vāmapādato udakadhārā pavattati;


pli: vāmapādato aggikkhandho pavattati, dakkhiṇapādato udakadhārā pavattati;


pli: aṅgulaṅgulehi aggikkhandho pavattati, aṅgulantarikāhi udakadhārā pavattati;


pli: aṅgulantarikāhi aggikkhandho pavattati, aṅgulaṅgulehi udakadhārā pavattati;


pli: ekekalomato aggikkhandho pavattati, ekekalomato udakadhārā pavattati;


pli: lomakūpato lomakūpato aggikkhandho pavattati, lomakūpato lomakūpato udakadhārā pavattati.


pli: Channaṁ vaṇṇānaṁ—


pli: nīlānaṁ, pītakānaṁ, lohitakānaṁ, odātānaṁ, mañjiṭṭhānaṁ, pabhassarānaṁ bhagavā caṅkamati, nimmito tiṭṭhati vā nisīdati vā seyyaṁ vā kappeti.


pli: Bhagavā tiṭṭhati, nimmito caṅkamati vā nisīdati vā seyyaṁ vā kappeti.


pli: Bhagavā nisīdati, nimmito caṅkamati vā tiṭṭhati vā seyyaṁ vā kappeti.


pli: Bhagavā seyyaṁ kappeti, nimmito caṅkamati vā tiṭṭhati vā nisīdati vā.


pli: Nimmito caṅkamati, bhagavā tiṭṭhati vā nisīdati vā seyyaṁ vā kappeti.


pli: Nimmito tiṭṭhati, bhagavā caṅkamati vā nisīdati vā seyyaṁ vā kappeti.


pli: Nimmito nisīdati, bhagavā caṅkamati vā tiṭṭhati vā seyyaṁ vā kappeti.


pli: Nimmito seyyaṁ kappeti, bhagavā caṅkamati vā tiṭṭhati vā nisīdati vā.


pli: Idaṁ tathāgatassa yamakapāṭihīre ñāṇaṁ.


pli: Yamakapāṭihīrañāṇaniddeso sattatimo.


pli: 1.1.71. Mahākaruṇāñāṇaniddesa


pli: Katamaṁ <b>tathāgatassa mahākaruṇāsamāpattiyā ñāṇaṁ?</b>


pli: Bahukehi ākārehi passantānaṁ buddhānaṁ bhagavantānaṁ sattesu mahākaruṇā okkamati.


pli: Āditto lokasannivāsoti—


pli: passantānaṁ buddhānaṁ bhagavantānaṁ sattesu mahākaruṇā okkamati.


pli: Uyyutto lokasannivāsoti—


pli: Payāto lokasannivāsoti—


pli: Kummaggappaṭipanno lokasannivāsoti—


pli: Upanīyati loko addhuvoti—


pli: Atāṇo loko anabhissaroti—


pli: Assako loko, sabbaṁ pahāya gamanīyanti—


pli: Ūno loko atitto taṇhādāsoti—


pli: Atāyano lokasannivāsoti—


pli: passantānaṁ …pe…


pli: aleṇo lokasannivāsoti—


pli: asaraṇo lokasannivāsoti—


pli: asaraṇībhūto lokasannivāsoti—


pli: passantānaṁ …pe….


pli: Uddhato loko avūpasantoti—


pli: sasallo lokasannivāso, viddho puthusallehi;


pli: tassa natthañño koci sallānaṁ uddhatā, aññatra mayāti—


pli: avijjandhakārāvaraṇo lokasannivāso aṇḍabhūto kilesapañjarapakkhitto;


pli: tassa natthañño koci ālokaṁ dassetā, aññatra mayāti—


pli: avijjāgato lokasannivāso aṇḍabhūto pariyonaddho tantākulakajāto kulāgaṇḍikajāto muñjapabbajabhūto apāyaṁ duggatiṁ vinipātaṁ saṁsāraṁ nātivattatīti—


pli: rāgadosamohajaṭājaṭito lokasannivāso;


pli: tassa natthañño koci jaṭaṁ vijaṭetā, aññatra mayāti—


pli: Taṇhāsaṅghāṭapaṭimukko lokasannivāsoti—


pli: taṇhājālena otthaṭo lokasannivāsoti—


pli: taṇhāsotena vuyhati lokasannivāsoti—


pli: taṇhānusayena anusaṭo lokasannivāsoti—


pli: passantānaṁ …pe…


pli: diṭṭhijālena otthaṭo lokasannivāsoti—


pli: diṭṭhisotena vuyhati lokasannivāsoti—


pli: diṭṭhānusayena anusaṭo lokasannivāsoti—


pli: passantānaṁ …pe….


pli: Jātiyā anugato lokasannivāsoti—


pli: jarāya anusaṭo lokasannivāsoti—


pli: byādhinā abhibhūto lokasannivāsoti—


pli: maraṇena abbhāhato lokasannivāsoti—


pli: dukkhe patiṭṭhito lokasannivāsoti—


pli: Taṇhāya uḍḍito lokasannivāsoti—


pli: jarāpākāraparikkhitto lokasannivāsoti—


pli: mahābandhanabaddho lokasannivāso—


pli: rāgabandhanena dosabandhanena mohabandhanena mānabandhanena diṭṭhibandhanena kilesabandhanena duccaritabandhanena;


pli: tassa natthañño koci bandhanaṁ mocetā, aññatra mayāti—


pli: mahāsambādhappaṭipanno lokasannivāso;


pli: tassa natthañño koci okāsaṁ dassetā, aññatra mayāti—


pli: passantānaṁ …


pli: tassa natthañño koci palibodhaṁ chetā, aññatra mayāti—


pli: passantānaṁ …pe…


pli: mahāpapāte patito lokasannivāso;


pli: tassa natthañño koci papātā uddhatā, aññatra mayāti—


pli: mahākantārappaṭipanno lokasannivāso;


pli: tassa natthañño koci kantāraṁ tāretā, aññatra mayāti—


pli: mahāsaṁsārappaṭipanno lokasannivāso;


pli: tassa natthañño koci saṁsārā mocetā, aññatra mayāti—


pli: tassa natthañño koci viduggā uddhatā, aññatra mayāti—


pli: mahāpalipe palipanno lokasannivāso;


pli: tassa natthañño koci palipā uddhatā, aññatra mayāti—


pli: passantānaṁ …pe….


pli: Abbhāhato lokasannivāsoti—


pli: āditto lokasannivāso—


pli: rāgagginā dosagginā mohagginā jātiyā jarāya maraṇena sokehi paridevehi dukkhehi domanassehi upāyāsehi;


pli: tassa natthañño koci nibbāpetā, aññatra mayāti—


pli: unnītako lokasannivāso haññati niccamatāṇo pattadaṇḍo takkaroti—


pli: tassa natthañño koci bandhanaṁ mocetā, aññatra mayāti—


pli: passantānaṁ …pe…


pli: tassa natthañño koci tāyetā, aññatra mayāti—


pli: dukkhābhitunno lokasannivāso cirarattaṁ pīḷitoti—


pli: gadhito lokasannivāso niccaṁ pipāsitoti—


pli: Andho lokasannivāso acakkhukoti—


pli: hatanetto lokasannivāso apariṇāyakoti—


pli: tassa natthañño koci ariyapathaṁ ānetā, aññatra mayāti—


pli: mahoghapakkhando lokasannivāso;


pli: tassa natthañño koci oghā uddhatā, aññatra mayāti—


pli: Dvīhi diṭṭhigatehi pariyuṭṭhito lokasannivāsoti—


pli: tīhi duccaritehi vippaṭipanno lokasannivāsoti—


pli: catūhi yogehi yutto lokasannivāso catuyogayojitoti—


pli: catūhi ganthehi ganthito lokasannivāsoti—


pli: catūhi upādānehi upādīyati lokasannivāsoti—


pli: pañcagatisamāruḷho lokasannivāsoti—


pli: pañcahi kāmaguṇehi rajjati lokasannivāsoti—


pli: pañcahi nīvaraṇehi otthaṭo lokasannivāsoti—


pli: passantānaṁ …pe…


pli: chahi vivādamūlehi vivadati lokasannivāsoti—


pli: chahi taṇhākāyehi rajjati lokasannivāsoti—


pli: chahi diṭṭhigatehi pariyuṭṭhito lokasannivāsoti—


pli: sattahi anusayehi anusaṭo lokasannivāsoti—


pli: sattahi saññojanehi saññutto lokasannivāsoti—


pli: sattahi mānehi unnato lokasannivāsoti—


pli: aṭṭhahi lokadhammehi samparivattati lokasannivāsoti—


pli: aṭṭhahi micchattehi niyyāto lokasannivāsoti—


pli: aṭṭhahi purisadosehi dussati lokasannivāsoti—


pli: navahi āghātavatthūhi āghātito lokasannivāsoti—


pli: navavidhamānehi unnato lokasannivāsoti—


pli: navahi taṇhāmūlakehi dhammehi rajjati lokasannivāsoti—


pli: dasahi kilesavatthūhi kilissati lokasannivāsoti—


pli: dasahi āghātavatthūhi āghātito lokasannivāsoti—


pli: dasahi akusalakammapathehi samannāgato lokasannivāsoti—


pli: dasahi saññojanehi saññutto lokasannivāsoti—


pli: passantānaṁ …pe…


pli: dasahi micchattehi niyyāto lokasannivāsoti—


pli: dasavatthukāya micchādiṭṭhiyā samannāgato lokasannivāsoti—


pli: dasavatthukāya antaggāhikāya diṭṭhiyā samannāgato lokasannivāsoti—


pli: passantānaṁ buddhānaṁ bhagavantānaṁ sattesu mahākaruṇā okkamati.


pli: Dvāsaṭṭhiyā diṭṭhigatehi pariyuṭṭhito lokasannivāsoti—


pli: Ahañcamhi tiṇṇo, loko ca atiṇṇo ahañcamhi mutto, loko ca amutto;


pli: ahañcamhi danto, loko ca adanto;


pli: ahañcamhi santo, loko ca asanto;


pli: ahañcamhi assattho, loko ca anassattho;


pli: ahañcamhi parinibbuto, loko ca aparinibbuto;


pli: pahomi khvāhaṁ tiṇṇo tāretuṁ, mutto mocetuṁ, danto dametuṁ, santo sametuṁ, assattho assāsetuṁ, parinibbuto pare ca parinibbāpetunti—


pli: Idaṁ tathāgatassa mahākaruṇāsamāpattiyā ñāṇaṁ.


pli: Mahākaruṇāñāṇaniddeso ekasattatimo.


pli: 1.1.72–73 Sabbaññutañāṇaniddesa


pli: Sabbaṁ saṅkhatamasaṅkhataṁ anavasesaṁ jānātīti—


pli: sabbaññutaññāṇaṁ.


pli: Tattha āvaraṇaṁ natthīti—


pli: anāvaraṇañāṇaṁ.


pli: Atītaṁ sabbaṁ jānātīti—


pli: Anāgataṁ sabbaṁ jānātīti—


pli: Paccuppannaṁ sabbaṁ jānātīti—


pli: Cakkhu ceva rūpā ca, evaṁ taṁ sabbaṁ jānātīti—


pli: Sotañceva saddā ca …pe…


pli: ghānañceva gandhā ca …


pli: jivhā ceva rasā ca …


pli: kāyo ceva phoṭṭhabbā ca …


pli: mano ceva dhammā ca, evaṁ taṁ sabbaṁ jānātīti—


pli: Yāvatā aniccaṭṭhaṁ dukkhaṭṭhaṁ anattaṭṭhaṁ, taṁ sabbaṁ jānātīti—


pli: Yāvatā rūpassa aniccaṭṭhaṁ dukkhaṭṭhaṁ anattaṭṭhaṁ, taṁ sabbaṁ jānātīti—


pli: Yāvatā vedanāya …pe…


pli: yāvatā saññāya …pe…


pli: yāvatā saṅkhārānaṁ …pe…


pli: yāvatā viññāṇassa …pe…


pli: yāvatā cakkhussa …pe…


pli: jarāmaraṇassa aniccaṭṭhaṁ dukkhaṭṭhaṁ anattaṭṭhaṁ, taṁ sabbaṁ jānātīti—


pli: sabbaññutaññāṇaṁ.


pli: Tattha āvaraṇaṁ natthīti—


pli: anāvaraṇañāṇaṁ.


pli: Yāvatā abhiññāya abhiññaṭṭhaṁ, taṁ sabbaṁ jānātīti—


pli: Yāvatā pariññāya pariññaṭṭhaṁ …pe…


pli: yāvatā pahānassa pahānaṭṭhaṁ …pe…


pli: yāvatā bhāvanāya bhāvanaṭṭhaṁ …pe…


pli: yāvatā sacchikiriyāya sacchikiriyaṭṭhaṁ, taṁ sabbaṁ jānātīti—


pli: Yāvatā khandhānaṁ khandhaṭṭhaṁ, taṁ sabbaṁ jānātīti—


pli: Yāvatā dhātūnaṁ dhātuṭṭhaṁ …pe…


pli: yāvatā āyatanānaṁ āyatanaṭṭhaṁ …pe…


pli: yāvatā saṅkhatānaṁ saṅkhataṭṭhaṁ …pe…


pli: yāvatā asaṅkhatassa asaṅkhataṭṭhaṁ, taṁ sabbaṁ jānātīti—


pli: Yāvatā kusale dhamme, sabbaṁ jānātīti—


pli: Yāvatā akusale dhamme …pe…


pli: yāvatā abyākate dhamme …


pli: yāvatā kāmāvacare dhamme …


pli: yāvatā rūpāvacare dhamme …


pli: yāvatā arūpāvacare dhamme …


pli: yāvatā apariyāpanne dhamme, sabbaṁ jānātīti—


pli: sabbaññutaññāṇaṁ.


pli: Tattha āvaraṇaṁ natthīti—


pli: anāvaraṇañāṇaṁ.


pli: Yāvatā dukkhassa dukkhaṭṭhaṁ, taṁ sabbaṁ jānātīti—


pli: Yāvatā samudayassa samudayaṭṭhaṁ …pe…


pli: yāvatā nirodhassa nirodhaṭṭhaṁ …pe…


pli: yāvatā maggassa maggaṭṭhaṁ, taṁ sabbaṁ jānātīti—


pli: Yāvatā atthapaṭisambhidāya atthapaṭisambhidaṭṭhaṁ, taṁ sabbaṁ jānātīti—


pli: Yāvatā dhammapaṭisambhidāya dhammapaṭisambhidaṭṭhaṁ …pe…


pli: yāvatā niruttipaṭisambhidāya niruttipaṭisambhidaṭṭhaṁ …pe…


pli: yāvatā paṭibhānapaṭisambhidāya paṭibhānapaṭisambhidaṭṭhaṁ, taṁ sabbaṁ jānātīti—


pli: Yāvatā indriyaparopariyattañāṇaṁ, taṁ sabbaṁ jānātīti—


pli: Yāvatā sattānaṁ āsayānusaye ñāṇaṁ …pe…


pli: yāvatā yamakapāṭihīre ñāṇaṁ …pe…


pli: yāvatā mahākaruṇāsamāpattiyā ñāṇaṁ, taṁ sabbaṁ jānātīti—


pli: Yāvatā sadevakassa lokassa samārakassa sabrahmakassa sassamaṇabrāhmaṇiyā pajāya sadevamanussāya diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā, taṁ sabbaṁ jānātīti—


pli: Na tassa addiṭṭhamidhatthi kiñci,


pli: Atho aviññātamajānitabbaṁ;


pli: Sabbaṁ abhiññāsi yadatthi neyyaṁ,


pli: Tathāgato tena samantacakkhūti.


pli: Cuddasa buddhañāṇāni.


pli: Dukkhe ñāṇaṁ buddhañāṇaṁ, dukkhasamudaye ñāṇaṁ buddhañāṇaṁ, dukkhanirodhe ñāṇaṁ buddhañāṇaṁ, dukkhanirodhagāminiyā paṭipadāya ñāṇaṁ buddhañāṇaṁ, atthapaṭisambhide ñāṇaṁ buddhañāṇaṁ, dhammapaṭisambhide ñāṇaṁ buddhañāṇaṁ, niruttipaṭisambhide ñāṇaṁ buddhañāṇaṁ, paṭibhānapaṭisambhide ñāṇaṁ buddhañāṇaṁ, indriyaparopariyattañāṇaṁ buddhañāṇaṁ, sattānaṁ āsayānusaye ñāṇaṁ buddhañāṇaṁ, yamakapāṭihīre ñāṇaṁ buddhañāṇaṁ, mahākaruṇāsamāpattiyā ñāṇaṁ buddhañāṇaṁ, sabbaññutaññāṇaṁ buddhañāṇaṁ, anāvaraṇañāṇaṁ buddhañāṇaṁ—


pli: imāni cuddasa buddhañāṇāni.


pli: Imesaṁ cuddasannaṁ buddhañāṇānaṁ aṭṭha ñāṇāni sāvakasādhāraṇāni;


pli: cha ñāṇāni asādhāraṇāni sāvakehi.


pli: Yāvatā dukkhassa dukkhaṭṭho, sabbo ñāto;


pli: aññāto dukkhaṭṭho natthīti—


pli: sabbaññutaññāṇaṁ.


pli: Tattha āvaraṇaṁ natthīti—


pli: anāvaraṇañāṇaṁ.


pli: Yāvatā dukkhassa dukkhaṭṭho, sabbo ñāto, sabbo diṭṭho, sabbo vidito, sabbo sacchikato, sabbo phassito paññāya;


pli: aphassito paññāya dukkhaṭṭho natthīti—


pli: Yāvatā samudayassa samudayaṭṭho …


pli: yāvatā nirodhassa nirodhaṭṭho …


pli: yāvatā maggassa maggaṭṭho …pe…


pli: yāvatā atthapaṭisambhidāya atthapaṭisambhidaṭṭho …


pli: yāvatā dhammapaṭisambhidāya dhammapaṭisambhidaṭṭho …


pli: yāvatā niruttipaṭisambhidāya niruttipaṭisambhidaṭṭho …


pli: yāvatā paṭibhānapaṭisambhidāya paṭibhānapaṭisambhidaṭṭho, sabbo ñāto, sabbo diṭṭho, sabbo vidito, sabbo sacchikato, sabbo phassito paññāya;


pli: aphassito paññāya paṭibhānapaṭisambhidaṭṭho natthīti—


pli: Yāvatā indriyaparopariyattañāṇaṁ …


pli: yāvatā sattānaṁ āsayānusaye ñāṇaṁ …


pli: yāvatā yamakapāṭihīre ñāṇaṁ …


pli: yāvatā mahākaruṇāsamāpattiyā ñāṇaṁ;


pli: sabbaṁ ñātaṁ, sabbaṁ diṭṭhaṁ, sabbaṁ viditaṁ, sabbaṁ sacchikataṁ, sabbaṁ phassitaṁ paññāya;


pli: aphassitaṁ paññāya mahākaruṇāsamāpattiyā ñāṇaṁ natthīti—


pli: sabbaññutaññāṇaṁ.


pli: Tattha āvaraṇaṁ natthīti—


pli: anāvaraṇañāṇaṁ.


pli: Yāvatā sadevakassa lokassa samārakassa sabrahmakassa sassamaṇabrāhmaṇiyā pajāya sadevamanussāya diṭṭhaṁ sutaṁ mutaṁ viññātaṁ pattaṁ pariyesitaṁ anuvicaritaṁ manasā, sabbaṁ ñātaṁ, sabbaṁ diṭṭhaṁ, sabbaṁ viditaṁ, sabbaṁ sacchikataṁ, sabbaṁ phassitaṁ paññāya;


pli: aphassitaṁ paññāya natthīti—


pli: Na tassa addiṭṭhamidhatthi kiñci,


pli: Atho aviññātamajānitabbaṁ;


pli: Sabbaṁ abhiññāsi yadatthi neyyaṁ,


pli: Tathāgato tena samantacakkhūti.


pli: Ñāṇakathā niṭṭhitā.


pli: Paṭisambhidāmagga


pli: 1 Mahāvagga


pli: 1.10. Maṇḍapeyyakathā


pli: Satthā sammukhībhūto tidhattamaṇḍo.


pli: Satthari sammukhībhūte desanāmaṇḍo, paṭiggahamaṇḍo, brahmacariyamaṇḍo”.


pli: Katamo <b>desanāmaṇḍo?</b>


pli: Catunnaṁ ariyasaccānaṁ ācikkhanā desanā paññāpanā paṭṭhapanā vivaraṇā vibhajanā uttānīkammaṁ, catunnaṁ satipaṭṭhānānaṁ …pe…


pli: catunnaṁ sammappadhānānaṁ …


pli: catunnaṁ iddhipādānaṁ …


pli: pañcannaṁ indriyānaṁ …


pli: pañcannaṁ balānaṁ …


pli: sattannaṁ bojjhaṅgānaṁ …


pli: ariyassa aṭṭhaṅgikassa maggassa ācikkhanā desanā paññāpanā paṭṭhapanā vivaraṇā vibhajanā uttānīkammaṁ—


pli: ayaṁ desanāmaṇḍo.


pli: Katamo <b>paṭiggahamaṇḍo?</b>


pli: Bhikkhū bhikkhuniyo upāsakā upāsikāyo devā manussā ye vā panaññepi keci viññātāro—


pli: ayaṁ paṭiggahamaṇḍo.


pli: Katamo <b>brahmacariyamaṇḍo?</b>


pli: Ayameva ariyo aṭṭhaṅgiko maggo, seyyathidaṁ—


pli: sammādiṭṭhi, sammāsaṅkappo, sammāvācā, sammākammanto, sammāājīvo, sammāvāyāmo, sammāsati, sammāsamādhi—


pli: ayaṁ brahmacariyamaṇḍo.


pli: Adhimokkhamaṇḍo saddhindriyaṁ, assaddhiyaṁ kasaṭo;


pli: assaddhiyaṁ kasaṭaṁ chaḍḍetvā saddhindriyassa adhimokkhamaṇḍaṁ pivatīti—


pli: maṇḍapeyyaṁ.


pli: Paggahamaṇḍo vīriyindriyaṁ, kosajjaṁ kasaṭo;


pli: kosajjaṁ kasaṭaṁ chaḍḍetvā vīriyindriyassa paggahamaṇḍaṁ pivatīti—


pli: Upaṭṭhānamaṇḍo satindriyaṁ, pamādo kasaṭo;


pli: pamādaṁ kasaṭaṁ chaḍḍetvā satindriyassa upaṭṭhānamaṇḍaṁ pivatīti—


pli: Avikkhepamaṇḍo samādhindriyaṁ, uddhaccaṁ kasaṭo;


pli: uddhaccaṁ kasaṭaṁ chaḍḍetvā samādhindriyassa avikkhepamaṇḍaṁ pivatīti—


pli: Dassanamaṇḍo paññindriyaṁ, avijjā kasaṭo;


pli: avijjaṁ kasaṭaṁ chaḍḍetvā paññindriyassa dassanamaṇḍaṁ pivatīti—


pli: Assaddhiye akampiyamaṇḍo saddhābalaṁ, assaddhiyaṁ kasaṭo;


pli: assaddhiyaṁ kasaṭaṁ chaḍḍetvā saddhābalassa assaddhiye akampiyamaṇḍaṁ pivatīti—


pli: Kosajje akampiyamaṇḍo vīriyabalaṁ, kosajjaṁ kasaṭo;


pli: kosajjaṁ kasaṭaṁ chaḍḍetvā vīriyabalassa kosajje akampiyamaṇḍaṁ pivatīti—


pli: Pamāde akampiyamaṇḍo satibalaṁ, pamādo kasaṭo;


pli: pamādaṁ kasaṭaṁ chaḍḍetvā satibalassa pamāde akampiyamaṇḍaṁ pivatīti—


pli: Uddhacce akampiyamaṇḍo samādhibalaṁ, uddhaccaṁ kasaṭo;


pli: uddhaccaṁ kasaṭaṁ chaḍḍetvā samādhibalassa uddhacce akampiyamaṇḍaṁ pivatīti—


pli: maṇḍapeyyaṁ.


pli: Avijjāya akampiyamaṇḍo paññābalaṁ, avijjā kasaṭo;


pli: avijjaṁ kasaṭaṁ chaḍḍetvā paññābalassa avijjāya akampiyamaṇḍaṁ pivatīti—


pli: Upaṭṭhānamaṇḍo satisambojjhaṅgā, pamādo kasaṭo;


pli: pamādaṁ kasaṭaṁ chaḍḍetvā satisambojjhaṅgassa upaṭṭhānamaṇḍaṁ pivatīti—


pli: Pavicayamaṇḍo dhammavicayasambojjhaṅgo, avijjā kasaṭo;


pli: avijjaṁ kasaṭaṁ chaḍḍetvā dhammavicayasambojjhaṅgassa pavicayamaṇḍaṁ pivatīti—


pli: Paggahamaṇḍo vīriyasambojjhaṅgo, kosajjaṁ kasaṭo;


pli: kosajjaṁ kasaṭaṁ chaḍḍetvā vīriyasambojjhaṅgassa paggahamaṇḍaṁ pivatīti—


pli: Pharaṇamaṇḍo pītisambojjhaṅgo, pariḷāho kasaṭo;


pli: pariḷāhaṁ kasaṭaṁ chaḍḍetvā pītisambojjhaṅgassa pharaṇamaṇḍaṁ pivatīti—


pli: Upasamamaṇḍo passaddhisambojjhaṅgo, duṭṭhullaṁ kasaṭo;


pli: duṭṭhullaṁ kasaṭaṁ chaḍḍetvā passaddhisambojjhaṅgassa upasamamaṇḍaṁ pivatīti—


pli: Avikkhepamaṇḍo samādhisambojjhaṅgo, uddhaccaṁ kasaṭo;


pli: uddhaccaṁ kasaṭaṁ chaḍḍetvā samādhisambojjhaṅgassa avikkhepamaṇḍaṁ pivatīti—


pli: Paṭisaṅkhānamaṇḍo upekkhāsambojjhaṅgo, appaṭisaṅkhā kasaṭo;


pli: appaṭisaṅkhaṁ kasaṭaṁ chaḍḍetvā upekkhāsambojjhaṅgassa paṭisaṅkhānamaṇḍaṁ pivatīti—


pli: maṇḍapeyyaṁ.


pli: Dassanamaṇḍo sammādiṭṭhi, micchādiṭṭhi kasaṭo;


pli: micchādiṭṭhiṁ kasaṭaṁ chaḍḍetvā sammādiṭṭhiyā dassanamaṇḍaṁ pivatīti—


pli: Abhiniropanamaṇḍo sammāsaṅkappo, micchāsaṅkappo kasaṭo;


pli: micchāsaṅkappaṁ kasaṭaṁ chaḍḍetvā sammāsaṅkappassa abhiniropanamaṇḍaṁ pivatīti—


pli: Pariggahamaṇḍo sammāvācā, micchāvācā kasaṭo;


pli: micchāvācaṁ kasaṭaṁ chaḍḍetvā sammāvācāya pariggahamaṇḍaṁ pivatīti—


pli: Samuṭṭhānamaṇḍo sammākammanto, micchākammanto kasaṭo;


pli: micchākammantaṁ kasaṭaṁ chaḍḍetvā sammākammantassa samuṭṭhānamaṇḍaṁ pivatīti—


pli: Vodānamaṇḍo sammāājīvo, micchāājīvo kasaṭo;


pli: micchāājīvaṁ kasaṭaṁ chaḍḍetvā sammāājīvassa vodānamaṇḍaṁ pivatīti—


pli: Paggahamaṇḍo sammāvāyāmo, micchāvāyāmo kasaṭo;


pli: micchāvāyāmaṁ kasaṭaṁ chaḍḍetvā sammāvāyāmassa paggahamaṇḍaṁ pivatīti—


pli: Upaṭṭhānamaṇḍo sammāsati, micchāsati kasaṭo;


pli: micchāsatiṁ kasaṭaṁ chaḍḍetvā sammāsatiyā upaṭṭhānamaṇḍaṁ pivatīti—


pli: Avikkhepamaṇḍo sammāsamādhi, micchāsamādhi kasaṭo;


pli: micchāsamādhiṁ kasaṭaṁ chaḍḍetvā sammāsamādhissa avikkhepamaṇḍaṁ pivatīti—


pli: maṇḍapeyyaṁ.


pli: Atthi maṇḍo, atthi peyyaṁ, atthi kasaṭo.


pli: Adhimokkhamaṇḍo saddhindriyaṁ, assaddhiyaṁ kasaṭo;


pli: yo tattha attharaso dhammaraso vimuttiraso—


pli: idaṁ peyyaṁ.


pli: Paggahamaṇḍo vīriyindriyaṁ, kosajjaṁ kasaṭo;


pli: Upaṭṭhānamaṇḍo satindriyaṁ, pamādo kasaṭo;


pli: Avikkhepamaṇḍo samādhindriyaṁ, uddhaccaṁ kasaṭo;


pli: Dassanamaṇḍo paññindriyaṁ, avijjā kasaṭo;


pli: Assaddhiye akampiyamaṇḍo saddhābalaṁ, assaddhiyaṁ kasaṭo;


pli: Kosajje akampiyamaṇḍo vīriyabalaṁ, kosajjaṁ kasaṭo;


pli: Pamāde akampiyamaṇḍo satibalaṁ, pamādo kasaṭo;


pli: Uddhacce akampiyamaṇḍo samādhibalaṁ, uddhaccaṁ kasaṭo;


pli: Avijjāya akampiyamaṇḍo paññābalaṁ, avijjā kasaṭo;


pli: Upaṭṭhānamaṇḍo satisambojjhaṅgo, pamādo kasaṭo;


pli: Pavicayamaṇḍo dhammavicayasambojjhaṅgo, avijjā kasaṭo;


pli: Paggahamaṇḍo vīriyasambojjhaṅgo, kosajjaṁ kasaṭo;


pli: Pharaṇamaṇḍo pītisambojjhaṅgo, pariḷāho kasaṭo;


pli: Upasamamaṇḍo passaddhisambojjhaṅgo, duṭṭhullaṁ kasaṭo;


pli: Avikkhepamaṇḍo samādhisambojjhaṅgo, uddhaccaṁ kasaṭo;


pli: yo tattha attharaso dhammaraso vimuttiraso—


pli: idaṁ peyyaṁ.


pli: Paṭisaṅkhānamaṇḍo upekkhāsambojjhaṅgo, apaṭisaṅkhā kasaṭo;


pli: Dassanamaṇḍo sammādiṭṭhi, micchādiṭṭhi kasaṭo;


pli: Abhiniropanamaṇḍo sammāsaṅkappo, micchāsaṅkappo kasaṭo;


pli: Pariggahamaṇḍo sammāvācā, micchāvācā kasaṭo;


pli: Samuṭṭhānamaṇḍo sammākammanto, micchākammanto kasaṭo;


pli: Vodānamaṇḍo sammāājīvo, micchāājīvo kasaṭo;


pli: Paggahamaṇḍo sammāvāyāmo, micchāvāyāmo kasaṭo;


pli: Upaṭṭhānamaṇḍo sammāsati, micchāsati kasaṭo;


pli: Avikkhepamaṇḍo sammāsamādhi, micchāsamādhi kasaṭo;


pli: Dassanamaṇḍo sammādiṭṭhi …


pli: abhiniropanamaṇḍo sammāsaṅkappo …


pli: pariggahamaṇḍo sammāvācā …


pli: samuṭṭhānamaṇḍo sammākammanto …


pli: vodānamaṇḍo sammāājīvo …


pli: paggahamaṇḍo sammāvāyāmo …


pli: upaṭṭhānamaṇḍo sammāsati …


pli: avikkhepamaṇḍo sammāsamādhi.


pli: Upaṭṭhānamaṇḍo satisambojjhaṅgo …


pli: paggahamaṇḍo vīriyasambojjhaṅgo …


pli: pharaṇamaṇḍo pītisambojjhaṅgo …


pli: upasamamaṇḍo passaddhisambojjhaṅgo …


pli: avikkhepamaṇḍo samādhisambojjhaṅgo …


pli: paṭisaṅkhānamaṇḍo upekkhāsambojjhaṅgo.


pli: Assaddhiye akampiyamaṇḍo saddhābalaṁ …


pli: kosajje akampiyamaṇḍo vīriyabalaṁ …


pli: pamāde akampiyamaṇḍo satibalaṁ …


pli: uddhacce akampiyamaṇḍo samādhibalaṁ …


pli: avijjāya akampiyamaṇḍo paññābalaṁ.


pli: Adhimokkhamaṇḍo saddhindriyaṁ …


pli: paggahamaṇḍo vīriyindriyaṁ …


pli: upaṭṭhānamaṇḍo satindriyaṁ …


pli: avikkhepamaṇḍo samādhindriyaṁ …


pli: dassanamaṇḍo paññindriyaṁ.


pli: Ādhipateyyaṭṭhena indriyā maṇḍo, akampiyaṭṭhena balā maṇḍo, niyyānaṭṭhena bojjhaṅgā maṇḍo, hetuṭṭhena maggo maṇḍo, upaṭṭhānaṭṭhena satipaṭṭhānā maṇḍo, padahanaṭṭhena sammappadhānā maṇḍo, ijjhanaṭṭhena iddhipādā maṇḍo, tathaṭṭhena saccā maṇḍo, avikkhepaṭṭhena samatho maṇḍo, anupassanaṭṭhena vipassanā maṇḍo, ekarasaṭṭhena samathavipassanā maṇḍo, anativattanaṭṭhena yuganaddhā maṇḍo, saṁvaraṭṭhena sīlavisuddhi maṇḍo, avikkhepaṭṭhena cittavisuddhi maṇḍo, dassanaṭṭhena diṭṭhivisuddhi maṇḍo, muttaṭṭhena vimokkho maṇḍo, paṭivedhaṭṭhena vijjā maṇḍo, pariccāgaṭṭhena vimutti maṇḍo, samucchedaṭṭhena khaye ñāṇaṁ maṇḍo, paṭippassaddhaṭṭhena anuppāde ñāṇaṁ maṇḍo, chando mūlaṭṭhena maṇḍo, manasikāro samuṭṭhānaṭṭhena maṇḍo, phasso samodhānaṭṭhena maṇḍo, vedanā samosaraṇaṭṭhena maṇḍo, samādhi pamukhaṭṭhena maṇḍo, sati ādhipateyyaṭṭhena maṇḍo, paññā taduttaraṭṭhena maṇḍo, vimutti sāraṭṭhena maṇḍo, amatogadhaṁ nibbānaṁ pariyosānaṭṭhena maṇḍoti.


pli: Maṇḍapeyyakathā niṭṭhitā.


pli: Catutthabhāṇavāro.


pli: Mahāvaggo paṭhamo.


pli: Tassuddānaṁ


pli: Ñāṇadiṭṭhī ca assāsā,


pli: indriyaṁ vimokkhapañcamā;


pli: Gatikammavipallāsā,


pli: maggo maṇḍena te dasāti.


pli: Esa nikāyadharehi ṭhapito, asamo paṭhamo pavaro varavaggoti.


pli: Paṭisambhidāmagga


pli: 1 Mahāvagga


pli: 1.2. Diṭṭhikathā


pli: Kā diṭṭhi, kati diṭṭhiṭṭhānāni, kati diṭṭhipariyuṭṭhānāni, kati diṭṭhiyo, kati diṭṭhābhinivesā, katamo diṭṭhiṭṭhānasamugghātoti?


pli: <b>Kā diṭṭhī</b>ti abhinivesaparāmāso diṭṭhi.


pli: <b>Kati diṭṭhiṭṭhānānī</b>ti aṭṭha diṭṭhiṭṭhānāni.


pli: <b>Kati diṭṭhipariyuṭṭhānānī</b>ti aṭṭhārasa diṭṭhipariyuṭṭhānāni.


pli: <b>Kati diṭṭhiyo</b>ti soḷasa diṭṭhiyo.


pli: <b>Kati diṭṭhābhinivesā</b>ti tīṇi sataṁ diṭṭhābhinivesā.


pli: <b>Katamo diṭṭhiṭṭhānasamugghāto</b>ti sotāpattimaggo diṭṭhiṭṭhānasamugghāto.


pli: Rūpaṁ etaṁ mama, esohamasmi, eso me attāti—


pli: abhinivesaparāmāso diṭṭhi.


pli: Vedanaṁ etaṁ mama …pe…


pli: saññaṁ etaṁ mama …pe…


pli: saṅkhāre etaṁ mama …pe…


pli: viññāṇaṁ etaṁ mama, esohamasmi, eso me attāti—


pli: Cakkhuṁ etaṁ mama …


pli: sotaṁ etaṁ mama …


pli: ghānaṁ etaṁ mama …


pli: jivhaṁ etaṁ mama …


pli: kāyaṁ etaṁ mama …


pli: manaṁ etaṁ mama, esohamasmi, eso me attāti—


pli: Rūpe etaṁ mama …


pli: sadde etaṁ mama …


pli: gandhe etaṁ mama …


pli: rase etaṁ mama …


pli: phoṭṭhabbe etaṁ mama …


pli: dhamme etaṁ mama, esohamasmi, eso me attāti—


pli: abhinivesaparāmāso diṭṭhi.


pli: Cakkhuviññāṇaṁ etaṁ mama …


pli: sotaviññāṇaṁ etaṁ mama …


pli: ghānaviññāṇaṁ etaṁ mama …


pli: jivhāviññāṇaṁ etaṁ mama …


pli: kāyaviññāṇaṁ etaṁ mama …


pli: manoviññāṇaṁ etaṁ mama, esohamasmi, eso me attāti—


pli: Cakkhusamphassaṁ etaṁ mama …


pli: sotasamphassaṁ etaṁ mama …


pli: ghānasamphassaṁ etaṁ mama …


pli: jivhāsamphassaṁ etaṁ mama …


pli: kāyasamphassaṁ etaṁ mama …


pli: manosamphassaṁ etaṁ mama, esohamasmi, eso me attāti—


pli: Cakkhusamphassajaṁ vedanaṁ …


pli: sotasamphassajaṁ vedanaṁ …


pli: ghānasamphassajaṁ vedanaṁ …


pli: jivhāsamphassajaṁ vedanaṁ …


pli: kāyasamphassajaṁ vedanaṁ …


pli: manosamphassajaṁ vedanaṁ etaṁ mama, esohamasmi, eso me attāti—


pli: abhinivesaparāmāso diṭṭhi.


pli: Rūpasaññaṁ etaṁ mama …


pli: saddasaññaṁ etaṁ mama …


pli: gandhasaññaṁ etaṁ mama …


pli: rasasaññaṁ etaṁ mama …


pli: phoṭṭhabbasaññaṁ etaṁ mama …


pli: dhammasaññaṁ etaṁ mama, esohamasmi, eso me attāti—


pli: Rūpasañcetanaṁ etaṁ mama …


pli: saddasañcetanaṁ etaṁ mama …


pli: gandhasañcetanaṁ etaṁ mama …


pli: rasasañcetanaṁ etaṁ mama …


pli: phoṭṭhabbasañcetanaṁ etaṁ mama …


pli: dhammasañcetanaṁ etaṁ mama, esohamasmi, eso me attāti—


pli: Rūpataṇhaṁ etaṁ mama …


pli: saddataṇhaṁ etaṁ mama …


pli: gandhataṇhaṁ etaṁ mama …


pli: rasataṇhaṁ etaṁ mama …


pli: phoṭṭhabbataṇhaṁ etaṁ mama …


pli: dhammataṇhaṁ etaṁ mama, esohamasmi, eso me attāti—


pli: abhinivesaparāmāso diṭṭhi.


pli: Rūpavitakkaṁ etaṁ mama …


pli: saddavitakkaṁ etaṁ mama …


pli: gandhavitakkaṁ etaṁ mama …


pli: rasavitakkaṁ etaṁ mama …


pli: phoṭṭhabbavitakkaṁ etaṁ mama …


pli: dhammavitakkaṁ etaṁ mama, esohamasmi, eso me attāti—


pli: Rūpavicāraṁ etaṁ mama …


pli: saddavicāraṁ etaṁ mama …


pli: gandhavicāraṁ etaṁ mama …


pli: rasavicāraṁ etaṁ mama …


pli: phoṭṭhabbavicāraṁ etaṁ mama …


pli: dhammavicāraṁ etaṁ mama, esohamasmi, eso me attāti—


pli: Pathavīdhātuṁ etaṁ mama …


pli: āpodhātuṁ etaṁ mama …


pli: tejodhātuṁ etaṁ mama …


pli: vāyodhātuṁ etaṁ mama …


pli: ākāsadhātuṁ etaṁ mama …


pli: viññāṇadhātuṁ etaṁ mama, esohamasmi, eso me attāti—


pli: abhinivesaparāmāso diṭṭhi.


pli: Pathavīkasiṇaṁ etaṁ mama …


pli: āpokasiṇaṁ …


pli: tejokasiṇaṁ …


pli: vāyokasiṇaṁ …


pli: nīlakasiṇaṁ …


pli: pītakasiṇaṁ …


pli: lohitakasiṇaṁ …


pli: odātakasiṇaṁ …


pli: ākāsakasiṇaṁ …


pli: viññāṇakasiṇaṁ etaṁ mama, esohamasmi, eso me attāti—


pli: Kesaṁ etaṁ mama …


pli: lomaṁ etaṁ mama …


pli: nakhaṁ etaṁ mama …


pli: dantaṁ etaṁ mama …


pli: tacaṁ etaṁ mama …


pli: maṁsaṁ etaṁ mama …


pli: nhāruṁ etaṁ mama …


pli: aṭṭhiṁ etaṁ mama …


pli: aṭṭhimiñjaṁ etaṁ mama …


pli: vakkaṁ etaṁ mama …


pli: hadayaṁ etaṁ mama …


pli: yakanaṁ etaṁ mama …


pli: kilomakaṁ etaṁ mama …


pli: pihakaṁ etaṁ mama …


pli: papphāsaṁ etaṁ mama …


pli: antaṁ etaṁ mama …


pli: antaguṇaṁ etaṁ mama …


pli: udariyaṁ etaṁ mama …


pli: karīsaṁ etaṁ mama …


pli: pittaṁ etaṁ mama …


pli: semhaṁ etaṁ mama …


pli: pubbaṁ etaṁ mama …


pli: lohitaṁ etaṁ mama …


pli: sedaṁ etaṁ mama …


pli: medaṁ etaṁ mama …


pli: assuṁ etaṁ mama …


pli: vasaṁ etaṁ mama …


pli: kheḷaṁ etaṁ mama …


pli: siṅghāṇikaṁ etaṁ mama …


pli: lasikaṁ etaṁ mama …


pli: muttaṁ etaṁ mama …


pli: matthaluṅgaṁ etaṁ mama, esohamasmi, eso me attāti—


pli: abhinivesaparāmāso diṭṭhi.


pli: Cakkhāyatanaṁ etaṁ mama …


pli: rūpāyatanaṁ etaṁ mama …


pli: sotāyatanaṁ etaṁ mama …


pli: saddāyatanaṁ etaṁ mama …


pli: ghānāyatanaṁ etaṁ mama …


pli: gandhāyatanaṁ etaṁ mama …


pli: jivhāyatanaṁ etaṁ mama …


pli: rasāyatanaṁ etaṁ mama …


pli: kāyāyatanaṁ etaṁ mama …


pli: phoṭṭhabbāyatanaṁ etaṁ mama …


pli: manāyatanaṁ etaṁ mama …


pli: dhammāyatanaṁ etaṁ mama.


pli: Cakkhudhātuṁ etaṁ mama …


pli: rūpadhātuṁ etaṁ mama …


pli: cakkhuviññāṇadhātuṁ etaṁ mama …


pli: sotadhātuṁ etaṁ mama …


pli: saddadhātuṁ etaṁ mama …


pli: sotaviññāṇadhātuṁ etaṁ mama …


pli: ghānadhātuṁ etaṁ mama …


pli: gandhadhātuṁ etaṁ mama …


pli: ghānaviññāṇadhātuṁ etaṁ mama …


pli: jivhādhātuṁ etaṁ mama …


pli: rasadhātuṁ etaṁ mama …


pli: jivhāviññāṇadhātuṁ etaṁ mama …


pli: kāyadhātuṁ etaṁ mama …


pli: phoṭṭhabbadhātuṁ etaṁ mama …


pli: kāyaviññāṇadhātuṁ etaṁ mama …


pli: manodhātuṁ etaṁ mama …


pli: dhammadhātuṁ etaṁ mama …


pli: manoviññāṇadhātuṁ etaṁ mama, esohamasmi, eso me attāti—


pli: abhinivesaparāmāso diṭṭhi.


pli: Cakkhundriyaṁ etaṁ mama …


pli: sotindriyaṁ etaṁ mama …


pli: ghānindriyaṁ etaṁ mama …


pli: jivhindriyaṁ etaṁ mama …


pli: kāyindriyaṁ etaṁ mama …


pli: manindriyaṁ etaṁ mama …


pli: jīvitindriyaṁ etaṁ mama …


pli: itthindriyaṁ etaṁ mama …


pli: purisindriyaṁ etaṁ mama …


pli: sukhindriyaṁ etaṁ mama …


pli: dukkhindriyaṁ etaṁ mama …


pli: somanassindriyaṁ etaṁ mama …


pli: domanassindriyaṁ etaṁ mama …


pli: upekkhindriyaṁ etaṁ mama …


pli: saddhindriyaṁ etaṁ mama …


pli: vīriyindriyaṁ etaṁ mama …


pli: satindriyaṁ etaṁ mama …


pli: samādhindriyaṁ etaṁ mama …


pli: paññindriyaṁ etaṁ mama, esohamasmi, eso me attāti—


pli: abhinivesaparāmāso diṭṭhi.


pli: Kāmadhātuṁ etaṁ mama …


pli: rūpadhātuṁ etaṁ mama …


pli: arūpadhātuṁ etaṁ mama …


pli: kāmabhavaṁ etaṁ mama …


pli: rūpabhavaṁ etaṁ mama …


pli: arūpabhavaṁ etaṁ mama …


pli: saññābhavaṁ etaṁ mama …


pli: asaññābhavaṁ etaṁ mama …


pli: nevasaññānāsaññābhavaṁ etaṁ mama …


pli: ekavokārabhavaṁ etaṁ mama …


pli: catuvokārabhavaṁ etaṁ mama …


pli: pañcavokārabhavaṁ etaṁ mama …


pli: paṭhamajjhānaṁ etaṁ mama …


pli: dutiyajjhānaṁ etaṁ mama …


pli: tatiyajjhānaṁ etaṁ mama …


pli: catutthajjhānaṁ etaṁ mama …


pli: mettaṁ cetovimuttiṁ etaṁ mama …


pli: karuṇaṁ cetovimuttiṁ etaṁ mama …


pli: muditaṁ cetovimuttiṁ etaṁ mama …


pli: upekkhaṁ cetovimuttiṁ etaṁ mama …


pli: ākāsānañcāyatanasamāpattiṁ etaṁ mama …


pli: viññāṇañcāyatanasamāpattiṁ etaṁ mama …


pli: ākiñcaññāyatanasamāpattiṁ etaṁ mama …


pli: nevasaññānāsaññāyatanasamāpattiṁ etaṁ mama, esohamasmi, eso me attāti—


pli: abhinivesaparāmāso diṭṭhi.


pli: Avijjaṁ etaṁ mama …


pli: saṅkhāre etaṁ mama …


pli: viññāṇaṁ etaṁ mama …


pli: nāmarūpaṁ etaṁ mama …


pli: saḷāyatanaṁ etaṁ mama …


pli: phassaṁ etaṁ mama …


pli: vedanaṁ etaṁ mama …


pli: taṇhaṁ etaṁ mama …


pli: upādānaṁ etaṁ mama …


pli: bhavaṁ etaṁ mama …


pli: jātiṁ etaṁ mama …


pli: jarāmaraṇaṁ etaṁ mama, esohamasmi, eso me attāti—


pli: Evaṁ abhinivesaparāmāso diṭṭhi.


pli: Katamāni <b>aṭṭha diṭṭhiṭṭhānāni?</b>


pli: Khandhāpi diṭṭhiṭṭhānaṁ, avijjāpi diṭṭhiṭṭhānaṁ, phassopi diṭṭhiṭṭhānaṁ, saññāpi diṭṭhiṭṭhānaṁ, vitakkopi diṭṭhiṭṭhānaṁ, ayoniso manasikāropi diṭṭhiṭṭhānaṁ, pāpamittopi diṭṭhiṭṭhānaṁ, paratoghosopi diṭṭhiṭṭhānaṁ.


pli: Khandhā hetu khandhā paccayo diṭṭhiṭṭhānaṁ upādāya samuṭṭhānaṭṭhena—


pli: evaṁ khandhāpi diṭṭhiṭṭhānaṁ.


pli: Avijjā hetu avijjā paccayo diṭṭhiṭṭhānaṁ upādāya samuṭṭhānaṭṭhena—


pli: evaṁ avijjāpi diṭṭhiṭṭhānaṁ.


pli: Phasso hetu phasso paccayo diṭṭhiṭṭhānaṁ upādāya samuṭṭhānaṭṭhena—


pli: evaṁ phassopi diṭṭhiṭṭhānaṁ.


pli: Saññā hetu saññā paccayo diṭṭhiṭṭhānaṁ upādāya samuṭṭhānaṭṭhena—


pli: evaṁ saññāpi diṭṭhiṭṭhānaṁ.


pli: Vitakko hetu vitakko paccayo diṭṭhiṭṭhānaṁ upādāya, samuṭṭhānaṭṭhena—


pli: evaṁ vitakkopi diṭṭhiṭṭhānaṁ.


pli: Ayoniso manasikāro hetu ayoniso manasikāro paccayo diṭṭhiṭṭhānaṁ upādāya samuṭṭhānaṭṭhena—


pli: evaṁ ayoniso manasikāropi diṭṭhiṭṭhānaṁ.


pli: Pāpamitto hetu pāpamitto paccayo diṭṭhiṭṭhānaṁ upādāya, samuṭṭhānaṭṭhena—


pli: evaṁ pāpamittopi diṭṭhiṭṭhānaṁ.


pli: Paratoghoso hetu paratoghoso paccayo diṭṭhiṭṭhānaṁ upādāya samuṭṭhānaṭṭhena—


pli: evaṁ paratoghosopi diṭṭhiṭṭhānaṁ.


pli: Imāni aṭṭha diṭṭhiṭṭhānāni.


pli: Yā diṭṭhi diṭṭhigataṁ, diṭṭhigahanaṁ, diṭṭhikantāraṁ, diṭṭhivisūkaṁ, diṭṭhivipphanditaṁ, diṭṭhisaññojanaṁ, diṭṭhisallaṁ, diṭṭhisambādho, diṭṭhipalibodho, diṭṭhibandhanaṁ, diṭṭhipapāto, diṭṭhānusayo, diṭṭhisantāpo, diṭṭhipariḷāho, diṭṭhigantho, diṭṭhupādānaṁ, diṭṭhābhiniveso, diṭṭhiparāmāso—


pli: imāni aṭṭhārasa diṭṭhipariyuṭṭhānāni.


pli: Katamā <b>soḷasa diṭṭhiyo?</b>


pli: Assādadiṭṭhi, attānudiṭṭhi, micchādiṭṭhi, sakkāyadiṭṭhi, sakkāyavatthukā sassatadiṭṭhi, sakkāyavatthukā ucchedadiṭṭhi, antaggāhikā diṭṭhi, pubbantānudiṭṭhi, aparantānudiṭṭhi, saññojanikā diṭṭhi, ahanti mānavinibandhā diṭṭhi, mamanti mānavinibandhā diṭṭhi, attavādapaṭisaṁyuttā diṭṭhi, lokavādapaṭisaṁyuttā diṭṭhi, bhavadiṭṭhi, vibhavadiṭṭhi—


pli: imā soḷasa diṭṭhiyo.


pli: Katame <b>tīṇi sataṁ diṭṭhābhinivesā?</b>


pli: Assādadiṭṭhiyā katihākārehi abhiniveso hoti?


pli: Attānudiṭṭhiyā katihākārehi abhiniveso hoti?


pli: Micchādiṭṭhiyā katihākārehi abhiniveso hoti?


pli: Sakkāyadiṭṭhiyā katihākārehi abhiniveso hoti?


pli: Sakkāyavatthukāya sassatadiṭṭhiyā katihākārehi abhiniveso hoti?


pli: Sakkāyavatthukāya ucchedadiṭṭhiyā katihākārehi abhiniveso hoti?


pli: Antaggāhikāya diṭṭhiyā katihākārehi abhiniveso hoti?


pli: Pubbantānudiṭṭhiyā katihākārehi abhiniveso hoti?


pli: Aparantānudiṭṭhiyā katihākārehi abhiniveso hoti?


pli: Saññojanikāya diṭṭhiyā katihākārehi abhiniveso hoti?


pli: Ahanti mānavinibandhāya diṭṭhiyā katihākārehi abhiniveso hoti?


pli: Mamanti mānavinibandhāya diṭṭhiyā katihākārehi abhiniveso hoti?


pli: Attavādapaṭisaṁyuttāya diṭṭhiyā katihākārehi abhiniveso hoti?


pli: Lokavādapaṭisaṁyuttāya diṭṭhiyā katihākārehi abhiniveso hoti?


pli: Bhavadiṭṭhiyā katihākārehi abhiniveso hoti?


pli: Vibhavadiṭṭhiyā katihākārehi abhiniveso hoti?


pli: Assādadiṭṭhiyā pañcatiṁsāya ākārehi abhiniveso hoti.


pli: Attānudiṭṭhiyā vīsatiyā ākārehi abhiniveso hoti.


pli: Micchādiṭṭhiyā dasahākārehi abhiniveso hoti.


pli: Sakkāyadiṭṭhiyā vīsatiyā ākārehi abhiniveso hoti.


pli: Sakkāyavatthukāya sassatadiṭṭhiyā pannarasahi ākārehi abhiniveso hoti.


pli: Sakkāyavatthukāya ucchedadiṭṭhiyā pañcahākārehi abhiniveso hoti.


pli: Antaggāhikāya diṭṭhiyā paññāsāya ākārehi abhiniveso hoti.


pli: Pubbantānudiṭṭhiyā aṭṭhārasahi ākārehi abhiniveso hoti.


pli: Aparantānudiṭṭhiyā catucattālīsāya ākārehi abhiniveso hoti.


pli: Saññojanikāya diṭṭhiyā aṭṭhārasahi ākārehi abhiniveso hoti.


pli: Ahanti mānavinibandhāya diṭṭhiyā aṭṭhārasahi ākārehi abhiniveso hoti.


pli: Mamanti mānavinibandhāya diṭṭhiyā aṭṭhārasahi ākārehi abhiniveso hoti.


pli: Attavādapaṭisaṁyuttāya diṭṭhiyā vīsatiyā ākārehi abhiniveso hoti.


pli: Lokavādapaṭisaṁyuttāya diṭṭhiyā aṭṭhahi ākārehi abhiniveso hoti.


pli: Bhavadiṭṭhiyā ekena ākārena abhiniveso hoti.


pli: Vibhavadiṭṭhiyā ekena ākārena abhiniveso hoti.


pli: 1.2.1. Assādadiṭṭhiniddesa


pli: Assādadiṭṭhiyā katamehi pañcatiṁsāya ākārehi abhiniveso hoti?


pli: Yaṁ rūpaṁ paṭicca uppajjati sukhaṁ somanassaṁ, ayaṁ rūpassa assādoti—


pli: abhinivesaparāmāso diṭṭhi.


pli: Diṭṭhi na assādo, assādo na diṭṭhi.


pli: Aññā diṭṭhi, añño assādo.


pli: Yā ca diṭṭhi yo ca assādo—


pli: ayaṁ vuccati assādadiṭṭhi.


pli: Tāya diṭṭhivipattiyā samannāgato puggalo diṭṭhivipanno.


pli: Diṭṭhivipanno puggalo na sevitabbo na bhajitabbo na payirupāsitabbo.


pli: Taṁ kissa hetu?


pli: Diṭṭhi hissa pāpikā.


pli: Yo diṭṭhiyā rāgo, so na diṭṭhi.


pli: Diṭṭhi na rāgo.


pli: Aññā diṭṭhi, añño rāgo.


pli: Yā ca diṭṭhi yo ca rāgo—


pli: ayaṁ vuccati diṭṭhirāgo.


pli: Tāya ca diṭṭhiyā tena ca rāgena samannāgato puggalo diṭṭhirāgaratto.


pli: Diṭṭhirāgaratte puggale dinnaṁ dānaṁ na mahapphalaṁ hoti na mahānisaṁsaṁ.


pli: Diṭṭhi hissa pāpikā assādadiṭṭhi micchādiṭṭhi.


pli: Micchādiṭṭhikassa purisapuggalassa dveva gatiyo—


pli: nirayo vā tiracchānayoni vā.


pli: Micchādiṭṭhikassa purisapuggalassa yañceva kāyakammaṁ yathādiṭṭhi samattaṁ samādinnaṁ, yañca vacīkammaṁ …pe…


pli: yañca manokammaṁ yathādiṭṭhi samattaṁ samādinnaṁ, yā ca cetanā yā ca patthanā yo ca paṇidhi ye ca saṅkhārā, sabbe te dhammā aniṭṭhāya akantāya amanāpāya ahitāya dukkhāya saṁvattanti.


pli: Seyyathāpi nimbabījaṁ vā kosātakībījaṁ vā tittakālābubījaṁ vā allāya pathaviyā nikkhittaṁ yaṁ ceva pathavirasaṁ upādiyati, yañca āporasaṁ upādiyati, sabbaṁ taṁ tittakattāya kaṭukattāya asātattāya saṁvattati.


pli: Bījaṁ hissa pāpikaṁ.


pli: Evamevaṁ micchādiṭṭhikassa purisapuggalassa yañceva kāyakammaṁ yathādiṭṭhi samattaṁ samādinnaṁ, yañca vacīkammaṁ …pe…


pli: Taṁ kissa hetu?


pli: Micchādiṭṭhi diṭṭhigataṁ, diṭṭhigahanaṁ, diṭṭhikantāraṁ, diṭṭhivisūkaṁ, diṭṭhivipphanditaṁ, diṭṭhisaññojanaṁ, diṭṭhisallaṁ, diṭṭhisambādho, diṭṭhipalibodho, diṭṭhibandhanaṁ, diṭṭhipapāto, diṭṭhānusayo, diṭṭhisantāpo, diṭṭhipariḷāho, diṭṭhigantho, diṭṭhupādānaṁ, diṭṭhābhiniveso, diṭṭhiparāmāso—


pli: imehi aṭṭhārasahi ākārehi pariyuṭṭhitacittassa saññogo.


pli: Atthi saññojanāni ceva diṭṭhiyo ca, atthi saññojanāni na ca diṭṭhiyo.


pli: Katamāni saññojanāni ceva diṭṭhiyo ca?


pli: Sakkāyadiṭṭhi, sīlabbataparāmāso—


pli: imāni saññojanāni ceva diṭṭhiyo ca.


pli: Katamāni saññojanāni, na ca diṭṭhiyo?


pli: Kāmarāgasaññojanaṁ, paṭighasaññojanaṁ, mānasaññojanaṁ, vicikicchāsaññojanaṁ, bhavarāgasaññojanaṁ, issāsaññojanaṁ, macchariyasaññojanaṁ, anunayasaññojanaṁ, avijjāsaññojanaṁ—


pli: imāni saññojanāni, na ca diṭṭhiyo.


pli: Yaṁ vedanaṁ paṭicca …pe…


pli: yaṁ saññaṁ paṭicca …pe…


pli: yaṁ saṅkhāre paṭicca …pe…


pli: yaṁ viññāṇaṁ paṭicca …


pli: yaṁ cakkhuṁ paṭicca …


pli: yaṁ sotaṁ paṭicca …


pli: yaṁ ghānaṁ paṭicca …


pli: yaṁ jivhaṁ paṭicca …


pli: yaṁ kāyaṁ paṭicca …


pli: yaṁ manaṁ paṭicca …


pli: yaṁ rūpe paṭicca …


pli: yaṁ sadde paṭicca …


pli: yaṁ gandhe paṭicca …


pli: yaṁ rase paṭicca …


pli: yaṁ phoṭṭhabbe paṭicca …


pli: yaṁ dhamme paṭicca …


pli: yaṁ cakkhuviññāṇaṁ paṭicca …


pli: yaṁ sotaviññāṇaṁ paṭicca …


pli: yaṁ ghānaviññāṇaṁ paṭicca …


pli: yaṁ jivhāviññāṇaṁ paṭicca …


pli: yaṁ kāyaviññāṇaṁ paṭicca …


pli: yaṁ manoviññāṇaṁ paṭicca …


pli: yaṁ cakkhusamphassaṁ paṭicca …


pli: yaṁ sotasamphassaṁ paṭicca …


pli: yaṁ ghānasamphassaṁ paṭicca …


pli: yaṁ jivhāsamphassaṁ paṭicca …


pli: yaṁ kāyasamphassaṁ paṭicca …


pli: yaṁ manosamphassaṁ paṭicca …


pli: yaṁ cakkhusamphassajaṁ vedanaṁ paṭicca …


pli: yaṁ sotasamphassajaṁ vedanaṁ paṭicca …


pli: yaṁ ghānasamphassajaṁ vedanaṁ paṭicca …


pli: yaṁ jivhāsamphassajaṁ vedanaṁ paṭicca …


pli: yaṁ kāyasamphassajaṁ vedanaṁ paṭicca …


pli: yaṁ manosamphassajaṁ vedanaṁ paṭicca uppajjati sukhaṁ somanassaṁ, ayaṁ manosamphassajāya vedanāya assādoti—


pli: abhinivesaparāmāso diṭṭhi.


pli: Diṭṭhi na assādo, assādo na diṭṭhi.


pli: Aññā diṭṭhi, añño assādo.


pli: Yā ca diṭṭhi yo ca assādo—


pli: ayaṁ vuccati assādadiṭṭhi.


pli: Tāya diṭṭhivipattiyā samannāgato puggalo diṭṭhivipanno.


pli: Diṭṭhivipanno puggalo na sevitabbo na bhajitabbo na payirupāsitabbo.


pli: Taṁ kissa hetu?


pli: Diṭṭhi hissa pāpikā.


pli: Yo diṭṭhiyā rāgo, so na diṭṭhi.


pli: Diṭṭhi na rāgo.


pli: Aññā diṭṭhi, añño rāgo.


pli: Yā ca diṭṭhi yo ca rāgo, ayaṁ vuccati diṭṭhirāgo.


pli: Tāya ca diṭṭhiyā tena ca rāgena samannāgato puggalo diṭṭhirāgaratto.


pli: Diṭṭhirāgaratte puggale dinnaṁ dānaṁ na mahapphalaṁ hoti na mahānisaṁsaṁ.


pli: Diṭṭhi hissa pāpikā assādadiṭṭhi micchādiṭṭhi.


pli: Micchādiṭṭhikassa purisapuggalassa dveva gatiyo—


pli: nirayo vā tiracchānayoni vā.


pli: Micchādiṭṭhikassa purisapuggalassa yañceva kāyakammaṁ yathādiṭṭhi samattaṁ samādinnaṁ, yañca vacīkammaṁ …pe…


pli: yañca manokammaṁ yathādiṭṭhi samattaṁ samādinnaṁ, yā ca cetanā yā ca patthanā yo ca paṇidhi ye ca saṅkhārā, sabbe te dhammā aniṭṭhāya akantāya amanāpāya ahitāya dukkhāya saṁvattanti.


pli: Seyyathāpi nimbabījaṁ vā kosātakībījaṁ vā tittakālābubījaṁ vā allāya pathaviyā nikkhittaṁ yañceva pathavirasaṁ upādiyati yañca āporasaṁ upādiyati, sabbaṁ taṁ tittakattāya kaṭukattāya asātattāya saṁvattati.


pli: Bījaṁ hissa pāpikaṁ.


pli: Evamevaṁ micchādiṭṭhikassa purisapuggalassa yañceva kāyakammaṁ yathādiṭṭhi samattaṁ samādinnaṁ yañca vacīkammaṁ …pe…


pli: Micchādiṭṭhi diṭṭhigataṁ diṭṭhigahanaṁ …pe…


pli: diṭṭhābhiniveso diṭṭhiparāmāso—


pli: imehi aṭṭhārasahi ākārehi pariyuṭṭhitacittassa saññogo.


pli: Atthi saññojanāni ceva diṭṭhiyo ca, atthi saññojanāni na ca diṭṭhiyo.


pli: Katamāni saññojanāni ceva diṭṭhiyo ca?


pli: Sakkāyadiṭṭhi, sīlabbataparāmāso—


pli: imāni saññojanāni ceva diṭṭhiyo ca.


pli: Katamāni saññojanāni, na ca diṭṭhiyo?


pli: Kāmarāgasaññojanaṁ, paṭighasaññojanaṁ, mānasaññojanaṁ, vicikicchāsaññojanaṁ, bhavarāgasaññojanaṁ, issāsaññojanaṁ, macchariyasaññojanaṁ, anunayasaññojanaṁ, avijjāsaññojanaṁ—


pli: imāni saññojanāni, na ca diṭṭhiyo.


pli: Assādadiṭṭhiyā imehi pañcatiṁsāya ākārehi abhiniveso hoti.


pli: Assādadiṭṭhiniddeso paṭhamo.


pli: 1.2.2. Attānudiṭṭhiniddesa


pli: Attānudiṭṭhiyā katamehi vīsatiyā ākārehi abhiniveso hoti?


pli: Idha assutavā puthujjano ariyānaṁ adassāvī ariyadhammassa akovido ariyadhamme avinīto, sappurisānaṁ adassāvī sappurisadhammassa akovido sappurisadhamme avinīto rūpaṁ attato samanupassati rūpavantaṁ vā attānaṁ attani vā rūpaṁ rūpasmiṁ vā attānaṁ;


pli: vedanaṁ …pe…


pli: saññaṁ …pe…


pli: saṅkhāre …pe…


pli: viññāṇaṁ attato samanupassati viññāṇavantaṁ vā attānaṁ attani vā viññāṇaṁ viññāṇasmiṁ vā attānaṁ.


pli: Kathaṁ <b>rūpaṁ attato samanupassati?</b>


pli: Idhekacco pathavīkasiṇaṁ attato samanupassati—


pli: “yaṁ pathavīkasiṇaṁ, so ahaṁ;


pli: yo ahaṁ, taṁ pathavīkasiṇan”ti.


pli: Pathavīkasiṇañca attañca advayaṁ samanupassati.


pli: Seyyathāpi telappadīpassa jhāyato “yā acci so vaṇṇo, yo vaṇṇo sā accī”ti—


pli: acciñca vaṇṇañca advayaṁ samanupassati.


pli: Evamevaṁ idhekacco pathavīkasiṇaṁ attato samanupassati—


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ paṭhamā rūpavatthukā attānudiṭṭhi.


pli: Attānudiṭṭhi micchādiṭṭhi diṭṭhivipatti …pe…


pli: attānudiṭṭhi micchādiṭṭhi.


pli: Micchādiṭṭhikassa purisapuggalassa dveva gatiyo …pe…


pli: imāni saññojanāni, na ca diṭṭhiyo.


pli: Idhekacco āpokasiṇaṁ …


pli: tejokasiṇaṁ …


pli: vāyokasiṇaṁ …


pli: nīlakasiṇaṁ …


pli: pītakasiṇaṁ …


pli: lohitakasiṇaṁ …


pli: odātakasiṇaṁ attato samanupassati—


pli: “yaṁ odātakasiṇaṁ, so ahaṁ;


pli: yo ahaṁ, taṁ odātakasiṇan”ti.


pli: Odātakasiṇañca attañca advayaṁ samanupassati.


pli: Seyyathāpi telappadīpassa jhāyato “yā acci, so vaṇṇo;


pli: yo vaṇṇo, sā accī”ti—


pli: acciñca vaṇṇañca advayaṁ samanupassati.


pli: Evamevaṁ idhekacco …pe…


pli: odātakasiṇañca attañca advayaṁ samanupassati.


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ paṭhamā rūpavatthukā attānudiṭṭhi.


pli: Attānudiṭṭhi micchādiṭṭhi diṭṭhivipatti …pe…


pli: imāni saññojanāni, na ca diṭṭhiyo.


pli: Evaṁ rūpaṁ attato samanupassati.


pli: Kathaṁ <b>rūpavantaṁ attānaṁ samanupassati?</b>


pli: Idhekacco vedanaṁ …


pli: saññaṁ …


pli: saṅkhāre …


pli: viññāṇaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: So kho pana me ayaṁ attā iminā rūpena rūpavā”ti.


pli: Rūpavantaṁ attānaṁ samanupassati.


pli: Seyyathāpi rukkho chāyāsampanno assa.


pli: Tamenaṁ puriso evaṁ vadeyya—


pli: “ayaṁ rukkho, ayaṁ chāyā.


pli: Añño rukkho, aññā chāyā.


pli: So kho panāyaṁ rukkho imāya chāyāya chāyāvā”ti.


pli: Chāyāvantaṁ rukkhaṁ samanupassati.


pli: Evamevaṁ idhekacco vedanaṁ …


pli: So kho pana ayaṁ attā iminā rūpena rūpavā”ti.


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ dutiyā rūpavatthukā attānudiṭṭhi.


pli: Attānudiṭṭhi micchādiṭṭhi diṭṭhivipatti …pe…


pli: imāni saññojanāni, na ca diṭṭhiyo.


pli: Evaṁ rūpavantaṁ attānaṁ samanupassati.


pli: Kathaṁ <b>attani rūpaṁ samanupassati?</b>


pli: Idhekacco vedanaṁ …


pli: saññaṁ …


pli: saṅkhāre …


pli: viññāṇaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: Imasmiñca pana attani idaṁ rūpan”ti.


pli: Attani rūpaṁ samanupassati.


pli: Seyyathāpi pupphaṁ gandhasampannaṁ assa.


pli: Tamenaṁ puriso evaṁ vadeyya—


pli: “idaṁ pupphaṁ, ayaṁ gandho;


pli: aññaṁ pupphaṁ, añño gandho.


pli: So kho panāyaṁ gandho imasmiṁ pupphe”ti.


pli: Pupphasmiṁ gandhaṁ samanupassati.


pli: Evamevaṁ idhekacco vedanaṁ …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ tatiyā rūpavatthukā attānudiṭṭhi.


pli: Attānudiṭṭhi micchādiṭṭhi diṭṭhivipatti …pe…


pli: imāni saññojanāni, na ca diṭṭhiyo.


pli: Evaṁ attani rūpaṁ samanupassati.


pli: Kathaṁ <b>rūpasmiṁ attānaṁ samanupassati?</b>


pli: Idhekacco vedanaṁ …


pli: saññaṁ …


pli: saṅkhāre …


pli: viññāṇaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: So kho pana me ayaṁ attā imasmiṁ rūpe”ti.


pli: Rūpasmiṁ attānaṁ samanupassati.


pli: Seyyathāpi maṇi karaṇḍake pakkhitto assa.


pli: Tamenaṁ puriso evaṁ vadeyya—


pli: “ayaṁ maṇi, ayaṁ karaṇḍako.


pli: Añño maṇi, añño karaṇḍako.


pli: So kho panāyaṁ maṇi imasmiṁ karaṇḍake”ti.


pli: Karaṇḍakasmiṁ maṇiṁ samanupassati.


pli: Evamevaṁ idhekacco vedanaṁ …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ catutthā rūpavatthukā attānudiṭṭhi.


pli: Attānudiṭṭhi micchādiṭṭhi diṭṭhivipatti …pe…


pli: imāni saññojanāni, na ca diṭṭhiyo.


pli: Evaṁ rūpasmiṁ attānaṁ samanupassati.


pli: Kathaṁ <b>vedanaṁ attato samanupassati?</b>


pli: Idhekacco cakkhusamphassajaṁ vedanaṁ sotasamphassajaṁ vedanaṁ ghānasamphassajaṁ vedanaṁ jivhāsamphassajaṁ vedanaṁ kāyasamphassajaṁ vedanaṁ manosamphassajaṁ vedanaṁ attato samanupassati.


pli: “Yā manosamphassajā vedanā so ahaṁ, yo ahaṁ sā manosamphassajā vedanā”ti—


pli: manosamphassajaṁ vedanañca attañca advayaṁ samanupassati.


pli: Seyyathāpi telappadīpassa jhāyato “yā acci so vaṇṇo, yo vaṇṇo sā accī”ti—


pli: acciñca vaṇṇañca advayaṁ samanupassati.


pli: Evamevaṁ idhekacco manosamphassajaṁ vedanaṁ attato samanupassati.


pli: ayaṁ paṭhamā vedanāvatthukā attānudiṭṭhi.


pli: Evaṁ vedanaṁ attato samanupassati.


pli: Kathaṁ <b>vedanāvantaṁ attānaṁ samanupassati?</b>


pli: Idhekacco saññaṁ …


pli: saṅkhāre …


pli: viññāṇaṁ …


pli: rūpaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: So kho pana me ayaṁ attā imāya vedanāya vedanāvā”ti.


pli: Vedanāvantaṁ attānaṁ samanupassati.


pli: Seyyathāpi rukkho chāyāsampanno assa.


pli: Tamenaṁ puriso evaṁ vadeyya—


pli: “ayaṁ rukkho, ayaṁ chāyā.


pli: Añño rukkho, aññā chāyā.


pli: So kho panāyaṁ rukkho imāya chāyāya chāyāvā”ti.


pli: Chāyāvantaṁ rukkhaṁ samanupassati.


pli: Evamevaṁ idhekacco saññaṁ …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ dutiyā vedanāvatthukā attānudiṭṭhi.


pli: Attānudiṭṭhi micchādiṭṭhi diṭṭhivipatti …pe…


pli: imāni saññojanāni, na ca diṭṭhiyo.


pli: Evaṁ vedanāvantaṁ attānaṁ samanupassati.


pli: Kathaṁ <b>attani vedanaṁ samanupassati?</b>


pli: Idhekacco saññaṁ …


pli: saṅkhāre …


pli: viññāṇaṁ …


pli: rūpaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: Imasmiñca pana attani ayaṁ vedanā”ti.


pli: Attani vedanaṁ samanupassati.


pli: Seyyathāpi pupphaṁ gandhasampannaṁ assa.


pli: Tamenaṁ puriso evaṁ vadeyya—


pli: “idaṁ pupphaṁ, ayaṁ gandho;


pli: aññaṁ pupphaṁ, añño gandho.


pli: So kho panāyaṁ gandho imasmiṁ pupphe”ti.


pli: Pupphasmiṁ gandhaṁ samanupassati.


pli: Evamevaṁ idhekacco saññaṁ …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ tatiyā vedanāvatthukā attānudiṭṭhi.


pli: Attānudiṭṭhi micchādiṭṭhi diṭṭhivipatti …pe…


pli: imāni saññojanāni, na ca diṭṭhiyo.


pli: Evaṁ attani vedanaṁ samanupassati.


pli: Kathaṁ <b>vedanāya attānaṁ samanupassati?</b>


pli: Idhekacco saññaṁ …


pli: saṅkhāre …


pli: viññāṇaṁ …


pli: rūpaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: So kho pana me ayaṁ attā imāya vedanāyā”ti.


pli: Vedanāya attānaṁ samanupassati.


pli: Seyyathāpi maṇi karaṇḍake pakkhitto assa.


pli: Tamenaṁ puriso evaṁ vadeyya—


pli: “ayaṁ maṇi, ayaṁ karaṇḍako.


pli: Añño maṇi, añño karaṇḍako.


pli: So kho panāyaṁ maṇi imasmiṁ karaṇḍake”ti.


pli: Karaṇḍakasmiṁ maṇiṁ samanupassati.


pli: Evamevaṁ idhekacco saññaṁ …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ catutthā vedanāvatthukā attānudiṭṭhi.


pli: Attānudiṭṭhi micchādiṭṭhi diṭṭhivipatti …pe…


pli: imāni saññojanāni, na ca diṭṭhiyo.


pli: Evaṁ vedanāya attānaṁ samanupassati.


pli: Kathaṁ <b>saññaṁ attato samanupassati?</b>


pli: Idhekacco cakkhusamphassajaṁ saññaṁ …


pli: sotasamphassajaṁ saññaṁ …


pli: ghānasamphassajaṁ saññaṁ …


pli: jivhāsamphassajaṁ saññaṁ …


pli: kāyasamphassajaṁ saññaṁ …


pli: manosamphassajaṁ saññaṁ attato samanupassati.


pli: “Yā manosamphassajā saññā so ahaṁ, yo ahaṁ sā manosamphassajā saññā”ti—


pli: manosamphassajaṁ saññañca attañca advayaṁ samanupassati.


pli: Seyyathāpi telappadīpassa jhāyato “yā acci so vaṇṇo, yo vaṇṇo sā accī”ti—


pli: acciñca vaṇṇañca advayaṁ samanupassati.


pli: Evamevaṁ idhekacco manosamphassajaṁ saññaṁ attato samanupassati.


pli: “Yā manosamphassajā saññā so ahaṁ, yo ahaṁ sā manosamphassajā saññā”ti.


pli: Manosamphassajaṁ saññañca attañca advayaṁ samanupassati.


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ paṭhamā saññāvatthukā attānudiṭṭhi.


pli: Attānudiṭṭhi micchādiṭṭhi diṭṭhivipatti …pe…


pli: imāni saññojanāni, na ca diṭṭhiyo.


pli: Evaṁ saññaṁ attato samanupassati.


pli: Kathaṁ <b>saññāvantaṁ attānaṁ samanupassati?</b>


pli: Idhekacco saṅkhāre …


pli: viññāṇaṁ …


pli: rūpaṁ …


pli: vedanaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: So kho pana me ayaṁ attā imāya saññāya saññāvā”ti.


pli: Saññāvantaṁ attānaṁ samanupassati.


pli: Seyyathāpi rukkho chāyāsampanno assa.


pli: Tamenaṁ puriso evaṁ vadeyya—


pli: “ayaṁ rukkho, ayaṁ chāyā.


pli: Añño rukkho, aññā chāyā.


pli: So kho panāyaṁ rukkho imāya chāyāya chāyāvā”ti.


pli: Chāyāvantaṁ rukkhaṁ samanupassati.


pli: Evamevaṁ idhekacco saṅkhāre …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ dutiyā saññāvatthukā attānudiṭṭhi.


pli: Attānudiṭṭhi micchādiṭṭhi …pe…


pli: imāni saññojanāni, na ca diṭṭhiyo.


pli: Evaṁ saññāvantaṁ attānaṁ samanupassati.


pli: Kathaṁ <b>attani saññaṁ samanupassati?</b>


pli: Idhekacco saṅkhāre …


pli: viññāṇaṁ …


pli: rūpaṁ …


pli: vedanaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: Imasmiñca pana attani ayaṁ saññā”ti.


pli: Attani saññaṁ samanupassati.


pli: Seyyathāpi pupphaṁ gandhasampannaṁ assa.


pli: Tamenaṁ puriso evaṁ vadeyya—


pli: “idaṁ pupphaṁ, ayaṁ gandho.


pli: Aññaṁ pupphaṁ, añño gandho.


pli: So kho panāyaṁ gandho imasmiṁ pupphe”ti.


pli: Pupphasmiṁ gandhaṁ samanupassati.


pli: Evamevaṁ idhekacco saṅkhāre …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ tatiyā saññāvatthukā attānudiṭṭhi.


pli: Attānudiṭṭhi micchādiṭṭhi …pe…


pli: imāni saññojanāni, na ca diṭṭhiyo.


pli: Evaṁ attani saññaṁ samanupassati.


pli: Kathaṁ <b>saññāya attānaṁ samanupassati?</b>


pli: Idhekacco saṅkhāre …


pli: viññāṇaṁ …


pli: rūpaṁ …


pli: vedanaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: So kho pana me ayaṁ attā imāya saññāyā”ti.


pli: Saññāya attānaṁ samanupassati.


pli: Seyyathāpi maṇi karaṇḍake pakkhitto assa.


pli: Tamenaṁ puriso evaṁ vadeyya—


pli: “ayaṁ maṇi, ayaṁ karaṇḍako.


pli: Añño maṇi, añño karaṇḍako.


pli: So kho panāyaṁ maṇi imasmiṁ karaṇḍake”ti.


pli: Karaṇḍakasmiṁ maṇiṁ samanupassati.


pli: Evamevaṁ idhekacco saṅkhāre …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ catutthā saññāvatthukā attānudiṭṭhi.


pli: Attānudiṭṭhi micchādiṭṭhi …pe…


pli: imāni saññojanāni na ca diṭṭhiyo.


pli: Evaṁ saññāya attānaṁ samanupassati.


pli: Kathaṁ <b>saṅkhāre attato samanupassati?</b>


pli: Idhekacco cakkhusamphassajaṁ cetanaṁ sotasamphassajaṁ cetanaṁ ghānasamphassajaṁ cetanaṁ jivhāsamphassajaṁ cetanaṁ kāyasamphassajaṁ cetanaṁ manosamphassajaṁ cetanaṁ attato samanupassati.


pli: “Yā manosamphassajā cetanā, so ahaṁ;


pli: yo ahaṁ sā manosamphassajā cetanā”ti—


pli: manosamphassajaṁ cetanañca attañca advayaṁ samanupassati.


pli: Seyyathāpi telappadīpassa jhāyato “yā acci so vaṇṇo, yo vaṇṇo sā accī”ti—


pli: acciñca vaṇṇañca advayaṁ samanupassati.


pli: Evamevaṁ idhekacco manosamphassajaṁ cetanaṁ attato samanupassati.


pli: “Yā manosamphassajā cetanā so ahaṁ, yo ahaṁ sā manosamphassajā cetanā”ti—


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ paṭhamā saṅkhāravatthukā attānudiṭṭhi.


pli: Attānudiṭṭhi micchādiṭṭhi …pe…


pli: imāni saññojanāni, na ca diṭṭhiyo.


pli: Evaṁ saṅkhāre attato samanupassati.


pli: Kathaṁ <b>saṅkhāravantaṁ attānaṁ samanupassati?</b>


pli: Idhekacco viññāṇaṁ …


pli: rūpaṁ …


pli: vedanaṁ …


pli: saññaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: So kho pana me ayaṁ attā imehi saṅkhārehi saṅkhāravā”ti.


pli: Saṅkhāravantaṁ attānaṁ samanupassati.


pli: Seyyathāpi rukkho chāyāsampanno assa.


pli: Tamenaṁ puriso evaṁ vadeyya—


pli: “ayaṁ rukkho, ayaṁ chāyā.


pli: Añño rukkho, aññā chāyā.


pli: So kho panāyaṁ rukkho imāya chāyāya chāyāvā”ti.


pli: Chāyāvantaṁ rukkhaṁ samanupassati.


pli: Evamevaṁ idhekacco viññāṇaṁ …


pli: So kho pana me ayaṁ attā.


pli: Imehi saṅkhārehi saṅkhāravā”ti.


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ dutiyā saṅkhāravatthukā attānudiṭṭhi.


pli: Attānudiṭṭhi micchādiṭṭhi …pe…


pli: imāni saññojanāni, na ca diṭṭhiyo.


pli: Evaṁ saṅkhāravantaṁ attānaṁ samanupassati.


pli: Kathaṁ <b>attani saṅkhāre samanupassati?</b>


pli: Idhekacco viññāṇaṁ …


pli: rūpaṁ …


pli: vedanaṁ …


pli: saññaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: Imasmiñca pana attani ime saṅkhārā”ti.


pli: Attani saṅkhāre samanupassati.


pli: Seyyathāpi pupphaṁ gandhasampannaṁ assa.


pli: Tamenaṁ puriso evaṁ vadeyya—


pli: “idaṁ pupphaṁ, ayaṁ gandho;


pli: aññaṁ pupphaṁ, añño gandho.


pli: So kho panāyaṁ gandho imasmiṁ pupphe”ti.


pli: Pupphasmiṁ gandhaṁ samanupassati.


pli: Evamevaṁ idhekacco viññāṇaṁ …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ tatiyā saṅkhāravatthukā attānudiṭṭhi.


pli: Attānudiṭṭhi micchādiṭṭhi …pe…


pli: imāni saññojanāni, na ca diṭṭhiyo.


pli: Evaṁ attani saṅkhāre samanupassati.


pli: Kathaṁ <b>saṅkhāresu attānaṁ samanupassati?</b>


pli: Idhekacco viññāṇaṁ …


pli: rūpaṁ …


pli: vedanaṁ …


pli: saññaṁ attato samanupassati.


pli: Tassa evaṁ hoti—


pli: “ayaṁ kho me attā.


pli: So kho pana me ayaṁ attā imesu saṅkhāresū”ti.


pli: Saṅkhāresu attānaṁ samanupassati.


pli: Seyyathāpi maṇi karaṇḍake pakkhitto assa.


pli: Tamenaṁ puriso evaṁ vadeyya—


pli: “ayaṁ maṇi, ayaṁ karaṇḍako.


pli: Añño maṇi, añño karaṇḍako.


pli: So kho panāyaṁ maṇi imasmiṁ karaṇḍake”ti.


pli: Karaṇḍakasmiṁ maṇiṁ samanupassati.


pli: Evamevaṁ idhekacco viññāṇaṁ …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ catutthā saṅkhāravatthukā attānudiṭṭhi.


pli: Attānudiṭṭhi micchādiṭṭhi …pe…


pli: imāni saññojanāni, na ca diṭṭhiyo.


pli: Evaṁ saṅkhāresu attānaṁ samanupassati.


pli: Kathaṁ <b>viññāṇaṁ attato samanupassati?</b>


pli: Idhekacco cakkhuviññāṇaṁ …


pli: sotaviññāṇaṁ …


pli: ghānaviññāṇaṁ …


pli: jivhāviññāṇaṁ kāyaviññāṇaṁ …


pli: manoviññāṇaṁ attato samanupassati.


pli: “Yaṁ manoviññāṇaṁ, so ahaṁ;


pli: yo ahaṁ, taṁ manoviññāṇan”ti—


pli: manoviññāṇañca attañca advayaṁ samanupassati.


pli: Seyyathāpi telappadīpassa jhāyato “yā acci so vaṇṇo, yo vaṇṇo sā accī”ti—


pli: acciñca vaṇṇañca advayaṁ samanupassati.


pli: Evamevaṁ idhekacco manoviññāṇaṁ attato samanupassati.


pli: yo ahaṁ taṁ manoviññāṇan”ti—


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ paṭhamā viññāṇavatthukā attānudiṭṭhi.


pli: Attānudiṭṭhi micchādiṭṭhi …pe…


pli: imāni saññojanāni, na ca diṭṭhiyo.


pli: Evaṁ viññāṇaṁ attato samanupassati.


pli: Kathaṁ <b>viññāṇavantaṁ attānaṁ samanupassati?</b>


pli: Idhekacco rūpaṁ …


pli: vedanaṁ …


pli: saññaṁ …


pli: saṅkhāre attato samanupassati.


pli: Tassa evaṁ hoti—


pli: “ayaṁ kho me attā.


pli: So kho pana me ayaṁ attā iminā viññāṇena viññāṇavā”ti.


pli: Viññāṇavantaṁ attānaṁ samanupassati.


pli: Seyyathāpi rukkho chāyāsampanno assa.


pli: Tamenaṁ puriso evaṁ vadeyya—


pli: “ayaṁ rukkho, ayaṁ chāyā.


pli: Añño rukkho, aññā chāyā.


pli: So kho panāyaṁ rukkho imāya chāyāya chāyāvā”ti.


pli: Chāyāvantaṁ rukkhaṁ samanupassati.


pli: Evamevaṁ idhekacco rūpaṁ …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ dutiyā viññāṇavatthukā attānudiṭṭhi.


pli: Attānudiṭṭhi micchādiṭṭhi …pe…


pli: imāni saññojanāni, na ca diṭṭhiyo.


pli: Evaṁ viññāṇavantaṁ attānaṁ samanupassati.


pli: Kathaṁ <b>attani viññāṇaṁ samanupassati?</b>


pli: Idhekacco rūpaṁ …


pli: vedanaṁ …


pli: saññaṁ …


pli: saṅkhāre attato samanupassati.


pli: Tassa evaṁ hoti—


pli: “ayaṁ kho me attā.


pli: Imasmiñca pana attani idaṁ viññāṇan”ti.


pli: Attani viññāṇaṁ samanupassati.


pli: Seyyathāpi pupphaṁ gandhasampannaṁ assa.


pli: Tamenaṁ puriso evaṁ vadeyya—


pli: “idaṁ pupphaṁ, ayaṁ gandho;


pli: aññaṁ pupphaṁ, añño gandho.


pli: So kho panāyaṁ gandho imasmiṁ pupphe”ti.


pli: Pupphasmiṁ gandhaṁ samanupassati.


pli: Evamevaṁ idhekacco rūpaṁ …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ tatiyā viññāṇavatthukā attānudiṭṭhi.


pli: Attānudiṭṭhi micchādiṭṭhi …pe…


pli: imāni saññojanāni, na ca diṭṭhiyo.


pli: Evaṁ attani viññāṇaṁ samanupassati.


pli: Kathaṁ <b>viññāṇasmiṁ attānaṁ samanupassati?</b>


pli: Idhekacco rūpaṁ …


pli: vedanaṁ …


pli: saññaṁ …


pli: saṅkhāre attato samanupassati.


pli: Tassa evaṁ hoti—


pli: “ayaṁ kho me attā.


pli: So kho pana me ayaṁ attā imasmiṁ viññāṇe”ti.


pli: Viññāṇasmiṁ attānaṁ samanupassati.


pli: Seyyathāpi maṇi karaṇḍake pakkhitto assa.


pli: Tamenaṁ puriso evaṁ vadeyya—


pli: “ayaṁ maṇi, ayaṁ karaṇḍako.


pli: Añño maṇi, añño karaṇḍako.


pli: So kho panāyaṁ maṇi imasmiṁ karaṇḍake”ti.


pli: Karaṇḍakasmiṁ maṇiṁ samanupassati.


pli: Evamevaṁ idhekacco rūpaṁ …


pli: Abhinivesaparāmāso diṭṭhi.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ catutthā viññāṇavatthukā attānudiṭṭhi.


pli: Attānudiṭṭhi micchādiṭṭhi …pe…


pli: imāni saññojanāni, na ca diṭṭhiyo.


pli: Evaṁ viññāṇasmiṁ attānaṁ samanupassati.


pli: Attānudiṭṭhiyā imehi vīsatiyā ākārehi abhiniveso hoti.


pli: Attānudiṭṭhiniddeso dutiyo.


pli: 1.2.3. Micchādiṭṭhiniddesa


pli: Micchādiṭṭhiyā katamehi dasahākārehi abhiniveso hoti?


pli: “Natthi dinnan”ti— vatthu.


pli: ayaṁ paṭhamā micchāvatthukā micchādiṭṭhi.


pli: Micchādiṭṭhi diṭṭhivipatti …pe…


pli: “Natthi yiṭṭhan”ti—vatthu …pe…


pli: “natthi hutan”ti—vatthu …


pli: “natthi sukatadukkaṭānaṁ kammānaṁ phalaṁ vipāko”ti—vatthu …


pli: “natthi ayaṁ loko”ti—vatthu …


pli: “natthi paro loko”ti—vatthu …


pli: “natthi mātā”ti—vatthu …


pli: “natthi pitā”ti—vatthu …


pli: “natthi sattā opapātikā”ti—vatthu …


pli: “natthi loke samaṇabrāhmaṇā sammaggatā sammāpaṭipannā, ye imañca lokaṁ, parañca lokaṁ sayaṁ abhiññā sacchikatvā pavedentī”ti—vatthu.


pli: Diṭṭhi na vatthu, vatthu na diṭṭhi.


pli: Aññā diṭṭhi, aññaṁ vatthu.


pli: Yā ca diṭṭhi yañca vatthu—


pli: ayaṁ dasamā micchāvatthukā micchādiṭṭhi.


pli: micchādiṭṭhikassa purisapuggalassa dveva gatiyo …pe…


pli: imāni saññojanāni, na ca diṭṭhiyo.


pli: Micchādiṭṭhiyā imehi dasahākārehi abhiniveso hoti.


pli: Micchādiṭṭhiniddeso tatiyo.


pli: 1.2.4. Sakkāyadiṭṭhiniddesa


pli: Sakkāyadiṭṭhiyā katamehi vīsatiyā ākārehi abhiniveso hoti?